qundao/data-zh-poetry huggingface dataset:
謁金門
作者：朱敦儒
朝代：宋

春怎戀。樓外綠催紅殿。短袖迎風愁半卷。手寒無處暖。目斷蓬萊宮殿。引去誰憐誰怨。相見不如青翅燕。舉頭長安遠。
醉春風
作者：朱敦儒
朝代：宋

夜飲西真洞。群仙驚戲弄。素娥傳酒袖凌風，送送送。吸盡金波，醉朝天闕，鬥班星拱。碧簡承新寵。紫微恩露重。忽然推枕草堂空。夢夢夢。帳冷衾寒，月斜燈暗，畫樓鍾動。
長相思
作者：朱敦儒
朝代：宋

海雲黃。橘洲霜。如箭灘流石似羊。溪船十丈長。人難量。水難量。過險方知著甚忙。歸休老醉鄉。
長相思
作者：朱敦儒
朝代：宋

昨日晴。今日陰。樓下飛花樓上雲。闌干雙淚痕。江南人。江北人。一樣春風兩樣情。晚寒潮未平。
風流子
作者：朱敦儒
朝代：宋

吳越東風起，江南路，芳草綠爭春。倚危樓縱目，繡簾初卷，扇邊寒減，竹外花明。看西湖、畫船輕泛水，茵幄穩臨津。嬉遊伴侶，兩兩攜手，醉回別浦，歌遏南雲。有客愁如海，江山異，舉目暗覺傷神。空想故園池閣，卷地煙塵。但且恁、痛飲狂歌，欲把恨懷開解，轉更銷魂。只是皺眉彈指，冷過黃昏。
鵲橋仙
作者：朱敦儒
朝代：宋

今年冬後，黃花初綻。莫怪時光較晚。曉來玉露浥芳叢，瑩秀色、無塵到眼。支筇駐屐，徘徊籬畔。弄酌金盃自泛。須添羅幕護風霜，要留與、疏梅相見。
鵲橋仙
作者：朱敦儒
朝代：宋

姮娥怕鬧，銀蟾傳令，且與遮鸞翳鳳。直須人睡俗塵清，放雲漢、冰輪徐動。山翁散發，披衣松下，琴奏瑤池三弄。曲終鶴警露華寒，笑濁世、饒伊做夢。
鵲橋仙
作者：朱敦儒
朝代：宋

攜琴寄鶴，辭山別水，乘興隨雲做客。囊中欲試紫金丹，待點化、鸞紅鳳碧。誰知到此，玉梯無路，天上難通訊息。不如卻趁白雲歸，免誤使、山英掃跡。
鵲橋仙
作者：朱敦儒
朝代：宋

溪清水淺，月朧煙澹，玉破梅梢未遍。橫枝依約影如無，但風裡、空香數點。乘風欲去，凌波難住，誰見紅愁粉怨。夜深青女溼微霜，暗香散、廣寒宮殿。
鵲橋仙
作者：朱敦儒
朝代：宋

白鷗欲下，金魚不去，圓葉低開蕙帳。輕風冷露夜深時，獨自個、凌波直上。幽闌共晚，明璫難寄，塵世教誰將傍。會尋織女趁靈槎，泛舊路、銀河萬丈。
鵲橋仙
作者：朱敦儒
朝代：宋

竹西散策，花陰圍坐，可恨來遲幾日。披香不覺玉壺空，破酒面、飛紅半溼。悲歌醉舞，九人而已，總是天涯倦客。東風吹淚故園春，問我輩、何時去得。
點絳唇
作者：朱敦儒
朝代：宋

至日春雲，萬般祥瑞朝來奏。太平時候。樂事家家有。玉指呵寒，酥點梅花瘦。金盃酒。與君為壽。只願人長久。
點絳唇
作者：朱敦儒
朝代：宋

客夢初回，臥聽吳語開帆索。護霜雲薄。澹澹芙蓉落。畫舫無情，人去天涯角。思量著。翠蟬金雀。別後新梳掠。
點絳唇
作者：朱敦儒
朝代：宋

春雨春風，問誰染就江南草。燕嬌鶯巧。只是參軍老。今古紅塵，愁了人多少。尊前好。緩歌低笑。醉向花間倒。
點絳唇
作者：朱敦儒
朝代：宋

淮海秋風，冶城飛下揚州葉。畫船催發。傾酒留君別。臥倒金壺，相對天涯客。陽關徹。大江橫絕。淚溼杯中月。
點絳唇
作者：朱敦儒
朝代：宋

緣徑朱闌，暖煙晴日春來早。自家亭沼。不問人尋討。攜酒提籃，兒女相隨到。風光好。醉敧紗帽。索共梅花笑。
紹興乙□中秋後五日乘休沐之□□舟□家爲藏真之游
作者：朱某
朝代：宋

白首扁舟□訪尋，江山□□□登臨。
□□□是□藏處，□□平生賞愛心。
樓臺烟雨亭
作者：朱汝賢
朝代：宋

神息馭兮龍岡，殿金仙兮廟傍，結軒楹兮受釐舉觴。
發山川兮秘藏，覽旴源兮一方，臺突兀兮樓棟翔。
人祀神兮敬將，神福民兮簡穰，晴烟晦雨兮相爾農桑。
繫平西兮桐鄉，吾去留兮敢忘，願培嘉植兮松虬竹蒼。
楼台烟雨亭
作者：朱汝贤
朝代：宋

神息驭兮龙冈，殿金仙兮庙傍，
结轩楹兮受厘举觞。发山川兮秘藏，
览旴源兮一方，台突兀兮楼栋翔。
人祀神兮敬将，神福民兮简穰，
晴烟晦雨兮相尔农桑。击平西兮桐乡，
吾去留兮敢忘，愿培嘉植兮松虬竹苍。
楼台烟雨亭
作者：朱汝贤
朝代：宋

神息驭兮龙冈，殿金仙兮庙傍，结轩楹兮受釐举觞。发山川兮秘藏，览旴源兮一方，台突兀兮楼栋翔。人祀神兮敬将，神福民兮简穰，晴烟晦雨兮相尔农桑。系平西兮桐乡，吾去留兮敢忘，愿培嘉植兮松虬竹苍。
楼台烟雨亭
作者：朱汝贤
朝代：宋

神息驭兮龙冈，殿金仙兮庙傍，结轩楹兮受釐举觞。
发山川兮秘藏，览旴源兮一方，台突兀兮楼栋翔。
人祀神兮敬将，神福民兮简穰，晴烟晦雨兮相尔农桑。
繫平西兮桐乡，吾去留兮敢忘，愿培嘉植兮松虬竹苍。
念奴嬌
作者：朱淑真
朝代：宋

冬晴無雪。是天心未肯，化工非拙。不放玉花飛墮地，留在廣寒宮闕。雲欲同時，霰將集處，紅日三竿揭。六花翦就，不知何處施設。應念隴首寒梅，花開無伴，對景真愁絕。待出和羹金鼎手，為把玉鹽飄撒。溝壑皆平，乾坤如畫，更吐冰輪潔。梁園燕客，夜明不怕燈滅。
念奴嬌
作者：朱淑真
朝代：宋

鵝毛細翦，是瓊珠密灑，一時堆積。斜倚東風渾漫漫，頃刻也須盈尺。玉作樓臺，鉛熔天地，不見遙岑碧。佳人作戲，碎揉些子拋擲。爭奈好景難留，風﹀雨︽，打碎光凝色。總有十分輕妙態，誰似舊時憐惜。擔閣梁吟，寂寥楚舞，笑捏獅兒只。梅花依舊，歲寒松竹三益。
憶秦娥
作者：朱淑真
朝代：宋

彎彎曲。新年新月鉤寒玉。鉤寒玉。鳳鞋兒小，翠眉兒蹙。鬧蛾雪柳添妝束。燭龍火樹爭馳逐。爭馳逐。元宵三五，不如初六。
月華清
作者：朱淑真
朝代：宋

雪壓庭春，香浮花月，攬衣還怯單薄。敧枕裴回，又聽一聲乾鵲。粉淚共、宿雨闌干，清夢與、寒雲寂寞。除卻。是江梅曾許，詩人吟作。長恨曉風漂泊。且莫遣香肌，瘦減如削。深杏夭桃，端的為誰零落。況天氣、妝點清明，對美景、不妨行樂。拌著。向花時取，一杯獨酌。
清平樂
作者：朱淑真
朝代：宋

惱煙撩露。留我須臾住。攜手藕花湖上路。一霎黃梅細雨。嬌痴不怕人猜。隨群暫遣愁懷。最是分攜時候，歸來懶傍妝臺。
清平樂
作者：朱淑真
朝代：宋

風光緊急。三月俄三十。擬欲留連計無及。綠野煙愁露泣。倩誰寄語春宵。城頭畫鼓輕敲。繾綣臨歧囑付，來年早到梅梢。
眼兒媚
作者：朱淑真
朝代：宋

遲遲春日弄輕柔。花徑暗香流。清明過了，不堪回首，雲鎖朱樓。午窗睡起鶯聲巧，何處喚春愁。綠楊影裡，海棠亭畔，紅杏梢頭。
謁金門
作者：朱淑真
朝代：宋

春已半。觸目此情無限。十二闌干閒倚遍。愁來天不管。好是風和日暖。輸與鶯鶯燕燕。滿院落花簾不卷。斷腸芳草遠。
谒金门春半
作者：朱淑真
朝代：宋

春已半，触目此情无限。十二栏干倚遍，愁来天不管。好是风和日暖，输与莺莺燕燕。满院落花帘不卷，断肠芳草远。
鵲橋仙
作者：朱淑真
朝代：宋

巧雲妝晚，西風罷暑，小雨翻空月墜。牽牛織女幾經秋，尚多少、離腸恨淚。微涼入袂，幽歡生座，天上人間滿意。如何暮暮與朝朝，更改卻、年年歲歲。
點絳唇
作者：朱淑真
朝代：宋

黃鳥嚶嚶，曉來卻聽丁丁木。芳心已逐。淚眼傾珠斛。見自無心，更調離情曲。鴛幃獨。望休窮目。回首溪山綠。
點絳唇
作者：朱淑真
朝代：宋

風勁雲濃，暮寒無奈侵羅幕。髻鬟斜掠。呵手梅妝薄。少飲清歡，銀燭花頻落。恁蕭索。青工已覺。點破香梅萼。
百歲令
作者：朱渙
朝代：宋

瑞芳樓下，有花中君子，群然相聚。笑把筒露浥，來慶黃堂初度。淨植無塵，清香近遠，人與花名伍。六郎那得，這般瀟灑襟宇。運了多少兵籌，依紅泛綠，向儉池容與。歌褲方騰持節去，未許製衣湘楚。紫禁荷囊，玉堂蓮炬，遍歷清華處。歸尋太乙，輕舟一葉江渚。
齊天樂
作者：朱渙
朝代：宋

白雲封斷仙岩路，重重洞深窈。翠竹籠煙，蒼崖濺瀑，古木陰森回抱。壇空不老。鎖一片莓苔，幾絲莎草。試把桃源，較量風景是誰好。乘鸞人去已久，只今惟有，鶴飛猿嘯。樹擁香幢，泉敲玉佩，疑是群仙重到。塵氛可笑。久志慕丹臺，夢思蓬島。願挹英遊，細參梨與棗。
句 迎神三章二章四句一章五句 其二
作者：朱熹
朝代：宋

皇之仁兮如在，子我民兮不穷以爱。
沛皇泽兮横流，畅威灵兮无外。
句 迎神三章二章四句一章五句 其二
作者：朱熹
朝代：宋

皇之仁兮如在，子我民兮不窮以愛。
沛皇澤兮橫流，暢威靈兮無外。
句 送神三章章四句 其三
作者：朱熹
朝代：宋

无邻兮奈何，七政协兮群生嘉。
信玄功兮不宰，犹彷佛兮山阿。
句 送神三章章四句 其三
作者：朱熹
朝代：宋

無鄰兮奈何，七政協兮群生嘉。
信玄功兮不宰，猶彷彿兮山阿。
司马光好学
作者：朱熹
朝代：宋

司马温公幼时，患记问不若人。群居讲习，众兄弟既成诵，游息矣；独下帷绝编，迨能倍诵乃止。用力多者收功远，其所精诵，乃终身不忘也。温公尝言：“书不可不成诵。或在马上，或中夜不寝时，咏其文，思其义，所得多矣。”
司马光好学
作者：朱熹
朝代：宋

司马温公幼时，患记问不若人。群居讲习，众兄弟既成诵，游息矣；独下帷绝编，迨能倍诵乃止。用力多者收功远，其所精诵，乃终身不忘也。温公尝言：“书不可不成诵。或在马上，或中夜不寝时，咏其文，思其义，所得多矣。”（选自朱熹编辑的《三朝名臣言行录》）
念奴嬌
作者：朱熹
朝代：宋

臨風一笑，問群芳誰是，真香純白。獨立無朋，算只有、姑射山頭仙客。絕豔誰憐，真心自保，邈與塵緣隔。天然殊勝，不關風露冰雪。應笑俗李粗桃，無言翻引得，狂蜂輕蝶。爭似黃昏閒弄影，清淺一溪霜月。畫角吹殘，瑤臺夢斷，直下成休歇。綠陰青子，莫教容易波折。
憶秦娥
作者：朱熹
朝代：宋

雲垂幕。陰風慘淡天花落。天花落。千林瓊玖，一空鸞鶴。徵車渺渺穿華薄。路迷迷路增離索。增離索。剡溪山水，碧湘樓閣。
憶秦娥
作者：朱熹
朝代：宋

梅花發。寒梢掛著瑤臺月。瑤臺月。和羹心事，履霜時節。野橋流水聲嗚咽。行人立馬空愁絕。空愁絕。為誰凝佇，為誰攀折。
招隐操·反招隐
作者：朱熹
朝代：宋

南山之中桂树秋，风云冥濛。下有寒栖老翁，木食涧饮迷春冬。此间此乐，优游渺何穷。我爱阳林，春葩昼红。我爱阴崖，寒泉夜淙。竹柏含烟悄青葱。徐行发清商，安坐抚枯桐。不问箪瓢屡空，但抱明月甘长终。人间虽乐，此心与谁同。
招隠操·反招隠
作者：朱熹
朝代：宋

南山之中桂樹秋，風雲冥濛。
下有寒棲老翁，木食澗飲迷春冬。
此間此樂，優游渺何窮。
我愛陽林，春葩晝紅。
我愛陰崖，寒泉夜淙。
竹柏含烟悄青葱。
徐行發清商，安坐撫枯桐。
不問簞瓢屢空，但抱明月甘長終。
人間雖樂，此心與誰同。
招隠操·反招隠
作者：朱熹
朝代：宋

南山之中桂树秋，风云冥蒙。
下有寒栖老翁，木食涧饮迷春冬。
此间此乐，优游渺何穷。
我爱阳林，春葩昼红。
我爱阴崖，寒泉夜淙。
竹柏含烟悄青葱。
徐行发清商，安坐抚枯桐。
不问箪瓢屡空，但抱明月甘长终。
人间虽乐，此心与谁同。
招隠操·招隠
作者：朱熹
朝代：宋

南山之幽，桂樹之稠。
枝相樛，高拂千崖素秋，下臨深谷之寒流。
王孫何處，攀援久淹留。
聞說山中，虎豹晝嗥。
聞說山中，熊羆夜咆。
叢薄深林鹿呦呦。
獼猴與君居，山鬼伴君遊。
君獨胡爲自聊，歲云暮矣將焉求。
思君不見，我心徒離憂。
百丈山记
作者：朱熹
朝代：宋

登百丈山三里许，右俯绝壑，左控垂崖，垒石为磴，十余级乃得度。山之胜，盖自此始。 循磴而东，即得小涧。石梁跨于其上。皆苍藤古木，虽盛夏亭午无暑气。水皆清澈，自高淙下，其声溅溅然。度石梁，循两崖曲折而上，得山门。小屋三间，不能容十许人，然前瞰涧水，后临石池，风来两峡间，终日不绝。门内跨池又为石梁。度而北，蹑石梯，数级入庵。庵才老屋数间，卑庳迫隘，无足观。独其西阁为胜。水自西谷中循石罅奔射出阁下，南与东谷水并注池中。自池而出，乃为前所谓小涧者。阁据其上流，当水石峻激相搏处，最为可玩。乃壁其后，无所睹。独夜卧其上，则枕席之下，终夕潺潺。久而益悲，为可爱耳。 出山门而东十许步，得石台。下临峭岸，深昧险绝。于林薄间东南望，见瀑布自前岩穴瀵涌而出，投空下数十尺。其沫乃如散珠喷雾，目光烛之，璀璨夺目，不可正视。台当山西南缺，前揖芦山，一峰独秀出，而数百里间峰峦高下亦皆历历在眼。日薄西山，余光横照，紫翠重迭，不可殚数。旦起下视，白云满川，如海波起伏。而远近诸山出其中者，皆若飞浮来往。或涌或没，顷刻万变。台东径断，乡人凿石容磴以度，而作神祠于其东，水旱祷焉。畏险者或不敢度。然山之可观者，至是则亦穷矣。 余与刘充父、平父、吕叔敬、表弟徐周宾游之。既皆赋诗以纪其胜，余又叙次其详如此。而其最可观者，石磴、小涧、山门、石台、西阁、瀑布也。因各别为小诗以识其处，呈同游诸君。又以告夫欲往而未能者。
读书要三到
作者：朱熹
朝代：宋

凡读书......须要读得字字响亮，不可误一字，不可少一字，不可多一字，不可倒一字，不可牵强暗记，只是要多诵数遍，自然上口，久远不忘。古人云，“读书百遍，其义自见”。谓读得熟，则不待解说，自晓其义也。余尝谓，读书有三到，谓心到，眼到，口到。心不在此，则眼不看仔细，心眼既不专一，却只漫浪诵读，决不能记，记亦不能久也。三到之中，心到最急。心既到矣，眼口岂不到乎？
迎神
作者：朱熹
朝代：宋

皇胡为兮山之幽，翳长薄兮俯清流。渺冀州兮何有，眷此土兮淹留。皇之仁兮如在，子我民兮不穷以爱。沛皇泽兮横流，畅威灵兮无外。洁尊兮肥俎，九歌兮招舞，嗟莫报兮皇之祐。皇欲下兮俨相羊，烈风雷兮暮雨。
雪梅二闋奉懷敬夫·其一
作者：朱熹
朝代：宋

雲垂幕陰風，慘淡天花落。
天花落，千林瓊玖，一空鸞鶴。
征車渺渺穿華薄，路迷迷路增離索。
增離索，剡溪山水，碧湘樓閣。
雪梅二闋奉懷敬夫·其二
作者：朱熹
朝代：宋

梅花發寒梢，掛著瑶臺月。
瑶臺月，和羹心事，履霜時節。
野橋流水聲嗚咽，行人立馬空愁絕。
空愁絕，爲誰凝佇，爲誰攀折。
雪梅二阕奉怀敬夫·其一
作者：朱熹
朝代：宋

云垂幕阴风，惨淡天花落。
天花落，千林琼玖，一空鸾鹤。
征车渺渺穿华薄，路迷迷路增离索。
增离索，剡溪山水，碧湘楼阁。
雪梅二阕奉怀敬夫·其二
作者：朱熹
朝代：宋

梅花发寒梢，挂着瑶台月。
瑶台月，和羹心事，履霜时节。
野桥流水声呜咽，行人立马空愁绝。
空愁绝，为谁凝伫，为谁攀折。
食粥歌
作者：朱申
朝代：宋

龍平江水清洋洋，尉山高兮秋葉黄。
釣翁落落兮棲山房，偕室人兮甘糟糠。
丈夫壯圖兮在四方，道豈終窮兮業不彰。
芻蕘有謀兮懷廟堂，一言而興兮悟君王。
榮祿不計兮德有常，饘粥供飧兮何可忘。
句
作者：朱翌
朝代：宋

天气未宜且住，风涛如此亦安归。
點絳唇
作者：朱翌
朝代：宋

流水泠泠，斷橋橫路梅枝亞。雪花飛下。渾似江南畫。白璧青錢，欲買春無價。歸來也。西風平野。一點香隨馬。
瑞鶴仙
作者：朱耆壽
朝代：宋

櫻桃抄乳酪。正雨厭肥梅，風忺吹籜。鹹瞻格天閣。見十眉環侍，爭鳴絃索。茶甌試瀹。更良夜、沈沈細酌。問間生、此日為誰，曾向玉皇、案前持橐。龜鶴。從他祝壽，未比當年，陰功堪託。天應不錯。教公議，細評泊。自和戎以來，謀國多少，蕭曹衛霍。奈胡兒自若，惟守紹興舊約。
十二時慢
作者：朱雍
朝代：宋

粉痕輕、謝池泛玉，波暖琉璃初暖。睹靚芳、塵冥春浦，水曲漪生遙岸。麝氣柔、雲容影淡，正日邊寒淺。閒院寂，幽管聲中，萬感並生，心事曾陪瓊宴。春暗南枝依舊，但得當時繾綣。晝永亂英，繽紛解佩，映人輕盈面。香暗酒醒處，年年共副良願。
如夢令
作者：朱雍
朝代：宋

池上數枝開遍。臨水幽香清淺。樓上欲黃昏，吹徹一聲晴管。零亂。零亂。衣上殘英都滿。
憶秦娥
作者：朱雍
朝代：宋

風蕭蕭。驛亭春信期春潮。期春潮。黃昏浮動，誰在江皋。碧雲冉冉橫溪橋。瓊車未至餘香飄。餘香飄。一簾疏影，月在花梢。
清平樂
作者：朱雍
朝代：宋

雪開瑤徑。素蕊迎春影。樓上玉聲三弄定。無奈幽香翻陣。凌晨不事鉛華。化工卻付春花。流水殘陽江上，清隨月色低斜。
玉女搖仙佩
作者：朱雍
朝代：宋

灰飛嶰谷，佩解江干，庾嶺寒輕梅瘦。水面吞蟾，山光暗鬥。物色盈枝依舊。憑暖危闌久。有清香旖旎，卻沾襟袖。賦情□、窺人豔冷，更是殷勤，忍重回首。誰知道，春歸院落，繽紛雪飛鴛甃。須謝化機愛惜，碎璧鋪酥，肯把飛英僝僽。念念瑤珂，乘飆煙浦，送別猶攜纖手。馥郁盈芳酒。臨妝罷、一點眉峰傷皺。又只恐、□收夢斷，管悽風怨，曉催銀漏。殘金獸。參橫月墮歸時候。
瑤臺第一層
作者：朱雍
朝代：宋

西母池邊宴罷，贈南真、步玉霄。緒風和扇，冰華髮秀，雪質孤高。漢陂澄練影，問是誰、獨立江皋。便凝望，認壺中圭璧，天上瓊瑤。清標。曾陪勝賞，坐忘愁解使塵銷。況雙成、與乳丹點染，都付香梢。壽妝酥冷，郢韻佩舉，麝捲雲綃。樂逍遙。□鳳凰臺畔，憶取吹簫。
西平樂
作者：朱雍
朝代：宋

夜色娟娟皎月，梅玉供春緒。不使鉛華點綴，超出精神淡佇。休妒殘英如雨。清香眷戀，只恐隨風滿路。散無數。江亭暮。鳴佩語。正值忽忽乍別，天遠瑤池縞轂，好趁飛瓊去。忍孤負、瑤臺伴侶。瓊肌瘦盡，庾嶺零落，空悵望、動情處。畫角哀時暗度。參橫向曉，吹入深沈院宇。
謁金門
作者：朱雍
朝代：宋

春太早。十二玉樓初曉。半額試妝深院悄。相逢何草草。臨水幽香縹緲。彷佛淡妝窺照。恰值日邊人未到。紛紛縈古道。
點絳唇
作者：朱雍
朝代：宋

輕豔盈盈，相逢曾向寒溪路。惜飄零處。無計禁春雨。素影參差，人在瓊城步。危闌暮。年光催度。特地香風住。
六州歌頭
作者：李
朝代：宋

高皇神武，善駕馭豪英。攘北狄，驅群盜，命天膺。救蒼生。奈夢繞沙漠，隔溫情，屈和好，召大將，歸兵柄，列樞庭。公指汴京。威已振河洛，不顧身烹。失一時機會，嗟左衽吾民。痛岳家軍。孰扶傾。久沈冤憤，七十載，還復遇，帝王真。表遺列，錫王號，日照臨。激士心。始識安劉計，寧禍己，是忠臣。我乘傳，訪壁壘，想精明。英氣懍然若在，仍題扁、昭揭天恩。笑原頭芳草，一死不能春。交怨人神。
清平樂
作者：李
朝代：宋

落梅嗚咽。暗淡城頭月。吹滿江山驚夢蝶。喚起畫樓傷別。簾風輕觸銀鉤。梧桐玉露新秋。底事瑣窗深夜，素娥常伴人愁。
念奴嬌
作者：李久善
朝代：宋

東君試手，向南枝著意，爭先時節。縱有丹青誰便忍，輕點肌膚冰雪。色借瓊瑰，香分蘭麝，元自標孤潔。衝寒獨秀，誤他多少蜂蝶。縞練不染緇塵，算來□合是，廣寒宮闕。未問陽和先佔取，前村一溪風月。留取清芬，主張真態，驛使休輕折。梢頭青子，異時風味甚別。
保宁机道者传神赞·其二
作者：李之仪
朝代：宋

万点寒鸦，一轮秋月。时节因缘，因谁漏泄。眼光如电舌如雷，绕颔须眉满头雪。若问人间大导师，踏着称锤硬似铁。
保宁机道者传神赞·其二
作者：李之仪
朝代：宋

万点寒鸦，一轮秋月。
时节因缘，因谁漏泄。
眼光如电舌如雷，遶颔鬚眉满头雪。
若问人间大导师，踏着称锤硬似铁。
储居士真赞
作者：李之仪
朝代：宋

敏以自求，仁而乐施。
乡党怀其恕，朋友畏其义。
悟幻妄之不留，惟精进之是利。
故能告所厚而表其行，敛众美以昌其嗣。
尚虑吾志之未孚，遂復有形于梦寐。
呜呼，斯岂今人之愿力欤，见者宁不知媿。
储居士真赞
作者：李之仪
朝代：宋

敏以自求，仁而乐施。乡党怀其恕，朋友畏其义。悟幻妄之不留，惟精进之是利。故能告所厚而表其行，敛众美以昌其嗣。尚虑吾志之未孚，遂复有形于梦寐。呜呼，斯岂今人之愿力欤，见者宁不知愧。
姑溪自赞·其二
作者：李之仪
朝代：宋

偶乘扁舟，一日千里。
若遇胜境，终年不移。
故能屈御手调羹而亲饷，命力士脱靴而不疑。
予私淑诸人也，故欲与之同归。
鸦然于腮而不售，羊然遶领而犹痴。
人固欲其售，尔谓之痴也，予方游戏以随时。
姑溪自赞·其二
作者：李之仪
朝代：宋

偶乘扁舟，一日千里。若遇胜境，终年不移。故能屈御手调羹而亲饷，命力士脱靴而不疑。予私淑诸人也，故欲与之同归。鸦然于腮而不售，羊然绕领而犹痴。人固欲其售，尔谓之痴也，予方游戏以随时。
常州荐福琄老真赞
作者：李之仪
朝代：宋

无形而袭人之鼻者香，不谋而同人之舌者名。名因香而及远，香因名而有声。然则红梅老子固如是乎。投闇即闇，投明即明。随波逐浪，应物观形。夫是之谓驴手佛脚，而真得无学于保宁者也。
常州荐福琄老真赞
作者：李之仪
朝代：宋

无形而袭人之鼻者香，不谋而同人之舌者名。
名因香而及远，香因名而有声。
然则红梅老子固如是乎。
投闇即闇，投明即明。
随波逐浪，应物观形。
夫是之谓馿手佛脚，而真得无学于保宁者也。
次韵子瞻追和归去来
作者：李之仪
朝代：宋

归去来兮，吾其老矣何时归？悟凫鹤之长短，鉴断续之哀悲。怅野马之过隙，虽绝足而宁追。予行年五十有五，盖知五十四年之非。须前因以命驾，岂大寒而方衣。兹物理之必至，又何资于发微？吾家不远，可跂可奔。解我簪绂，即吾蓬门。里闬虽异，室庐具存。称所有以取给，尚奚择于瓶樽。课童仆以供役，玩幼稚而开颜。将有限以加节，异无适而不安。从宾客之款户，任风雨之当关。足可及而必到，目可尽而必观。非梁燕与庭鹊，孰朝往而暮还？寄终日以冗冗，绝妄心之桓桓！归去来兮，聊随缘以遨游。何吾乡之必归，姑稍足而无求。等天地于逆旅，曷此乐而彼忧！有客过门而问予，何不返乎先畴？羊肠纵辔，夜壑移舟。空断梗之因风，昧死狐之首丘。但俯仰以托物，徒上下以通流！予既谢夫不敏，愿进言而少休！已矣乎！虫以其能知时，祸生有胎神岂留。羡其可久将安之，焉用必归去自修！乃其期想荒芜之六凿，时载耨而载耔。幸洒然而无著，遂寓怀于此诗！岂前人之敢及，庶知予自信而不疑。
灵岩愿老真赞
作者：李之仪
朝代：宋

法不孤起，随处有人。一花既开，无地不春。现满月相，转大法轮。似雷雨作解，如山川出云。不向人偏衫襟里吃饭，而于孤峰顶上化身。
灵岩愿老真赞
作者：李之仪
朝代：宋

法不孤起，随处有人。
一花既开，无地不春。
现满月相，转大法轮。
似雷雨作解，如山川出云。
不向人偏衫襟裏吃饭，而于孤峰顶上化身。
灵源禅师真赞
作者：李之仪
朝代：宋

滔滔汩汩，莫知其出。汪汪洋洋，随圆随方。故八万四千偈不离于当处，而五千四十八卷皆作戏于逢场。山谷老人所以强名之而无愧，姑溪居士又从而雪上加霜。咄，只这便是灵源叟，何须更上炤默堂。
灵源禅师真赞
作者：李之仪
朝代：宋

滔滔汩汩，莫知其出。
汪汪洋洋，随圆随方。
故八万四千偈不离于当处，而五千四十八卷皆作戏于逢场。
山谷老人所以强名之而无媿，姑溪居士又从而雪上加霜。
咄，只这便是灵源叟，何须更上照默堂。
画龟赞
作者：李之仪
朝代：宋

鳞介所宗，寿无与京。纳锡以荐，曳尾而行。与其托之于死骨，孰若遂性以为生。余私淑诸，盖将卒岁以沉冥。
画龟赞
作者：李之仪
朝代：宋

鳞介所宗，寿无与京。
纳锡以荐，曳尾而行。
与其託之于死骨，孰若遂性以为生。
余私淑诸，盖将卒岁以沉冥。
自作传神赞
作者：李之仪
朝代：宋

似则似，是则不是。纵使挤之九泉下，也须出得一头地。休论捉月骑鲸，到了众人皆醉。时雌时雄，时白时黑。不是徐翁异身，又非丰干指出。盖优哉游哉，聊以卒岁。浮沈于物，而不胶于物者也。孰从而图，孰从而状。大千俱空，况尔幻妄。直须壁立千仞，要且事无一向。虽然觌面相呈，便是本来形相。意中迥有千般思，笔下原无一点尘。自笑顽冥一村老，忽从今日换精神。
董曼老画姑溪赞
作者：李之仪
朝代：宋

野老形容，公子刷砑。
谓俗则数珠挂于臂上，谓僧则髭鬚满于颔下。
以我为牛则为之牛，以我为马则为之马。
不妨随俗流通，何必分真辨假。
董曼老画姑溪赞
作者：李之仪
朝代：宋

野老形容，公子刷砑。谓俗则数珠挂于臂上，谓僧则髭须满于颔下。以我为牛则为之牛，以我为马则为之马。不妨随俗流通，何必分真辨假。
西庵琳老真赞
作者：李之仪
朝代：宋

西庵老人，谁不赞叹。东辙西蹊，路头坐断。维三昧力，化身千百。北雨南云，青天霹雳。岂待形容，何处不见。须知闹市里，便是百草头荐。
西庵琳老真赞
作者：李之仪
朝代：宋

西庵老人，谁不赞叹。
东辙西蹊，路头坐断。
维三昧力，化身千百。
北雨南云，青天霹雳。
岂待形容，何处不见。
须知闹市裏，便是百草头荐。
西庵璞老真赞
作者：李之仪
朝代：宋

一住姑熟溪头，三据宝华玉座。
草木无不沾恩，缁素几多证果。
世人尽爱西庵璞，谁知屡试红炉火。
虽然觌面相呈，也要从头觑破。
咄，钝置杀人。
西庵璞老真赞
作者：李之仪
朝代：宋

一住姑熟溪头，三据宝华玉座。草木无不沾恩，缁素几多證果。世人尽爱西庵璞，谁知屡试红炉火。虽然觌面相呈，也要从头觑破。咄，钝置杀人。
保寧機道者傳神贊·其二
作者：李之儀
朝代：宋

萬點寒鴉，一輪秋月。
時節因緣，因誰漏泄。
眼光如電舌如雷，遶頷鬚眉滿頭雪。
若問人間大導師，踏着稱鎚硬似鐵。
儲居士真贊
作者：李之儀
朝代：宋

敏以自求，仁而樂施。
鄉黨懷其恕，朋友畏其義。
悟幻妄之不留，惟精進之是利。
故能告所厚而表其行，斂衆美以昌其嗣。
尚慮吾志之未孚，遂復有形於夢寐。
嗚呼，斯豈今人之願力歟，見者寧不知媿。
凈慈璘老贊
作者：李之儀
朝代：宋

法雲會中，多聞第一。
瑞竹堂上，說法無雙。
降徑山龍，則雨必應候。
祝崇寧壽，則香不妄拈。
將謂有多少神通，元來只這般面目。
又道服贊
作者：李之儀
朝代：宋

濃眉深眼，出塵之相。
幅巾燕服，經世之狀。
有時收沙界於一粒粟，忽然乘長風破萬里浪。
固知透過六輪，可謂森羅萬象。
本誰鼻端揮斤，先生信是神匠。
報恩邦禪師真贊
作者：李之儀
朝代：宋

荆山美璞，霜天一鶚。
可薦郊廟，志存寥廓。
逢場作戲，隨病予藥。
信與佛祖齊肩，直是摸索不着。
如夢令
作者：李之儀
朝代：宋

回首蕪城舊苑。還是翠深紅淺。春意已無多，斜日滿簾飛燕。不見。不見。門掩落花庭院。
姑溪自贊·其二
作者：李之儀
朝代：宋

偶乘扁舟，一日千里。
若遇勝境，終年不移。
故能屈御手調羹而親餉，命力士脫靴而不疑。
予私淑諸人也，故欲與之同歸。
鴉然于腮而不售，羊然遶領而猶癡。
人固欲其售，爾謂之癡也，予方遊戲以隨時。
崇因欽老贊
作者：李之儀
朝代：宋

真如會中，相見了也。
崇因堂上，因甚出來。
一滴曹溪，初無二味。
大冶精金，豈有他色。
雖然畫得分明，要須重新注出。
十二面相忽然開，不是僧繇誰得會。
布袋和尚贊
作者：李之儀
朝代：宋

盛着底是病，拈出底是藥。
衆生以相見我，却道風狂顛錯。
秋來葉落歸根，春去鳥啼花落。
只這便是生涯，說甚重重樓閣。
常州薦福琄老真贊
作者：李之儀
朝代：宋

無形而襲人之鼻者香，不謀而同人之舌者名。
名因香而及遠，香因名而有聲。
然則紅梅老子固如是乎。
投闇即闇，投明即明。
隨波逐浪，應物觀形。
夫是之謂馿手佛脚，而真得無學於保寧者也。
慧林正老真贊
作者：李之儀
朝代：宋

高坐清凉道場，截斷東南路口。
一萬菩薩列在下風，天下衲僧聞者稽首。
挺超佛越祖之意氣，有抽釘拔楔之妙手。
拶得額頭汗出，又向王舍城中哮吼。
憶秦娥
作者：李之儀
朝代：宋

清溪咽。霜風洗出山頭月。山頭月。迎得雲歸，還送雲別。不知今是何時節。凌歊望斷音塵絕。音塵絕。帆來帆去，天際雙闕。
水龍吟
作者：李之儀
朝代：宋

晚來輕拂，遊雲盡卷，霽色寒相射。銀潢半掩，秋毫欲數，分明不夜。玉琯傳聲，羽衣催舞，此歡難借。凜清輝，但覺圓光照影，冰壺瑩、真無價。聞道水晶宮殿，蕙爐薰、珠簾高掛。瓊枝半倚，瑤觴更勸，鶯嬌燕奼。目斷魂飛，翠縈紅繞，空吟小砑。想歸來醉裡，鸞篦鳳朵，倩何人卸。
清平樂
作者：李之儀
朝代：宋

蕭蕭風葉。似與更聲接。欲寄明璫非為怯。夢斷蘭舟桂楫。學書只寫鴛鴦。卻應無奈愁腸。安得一雙飛去，春風芳草池塘。
清平樂
作者：李之儀
朝代：宋

當時命友。曾借鄰家酒。舊曲不知何處奏。夢斷空思纖手。卻應去路非遙。今朝還有明朝。謾道人能化石，須知石被人消。
清平樂
作者：李之儀
朝代：宋

殷勤仙友。勸我千年酒。一曲履霜誰與奏。邂逅麻姑妙手。坐來休嘆塵勞。相逢難似今朝。不待親移玉指，自然癢處都消。
清平樂
作者：李之儀
朝代：宋

仙家庭院。紅日看看晚。一朵梅花挨枕畔。玉指幾回拈看。擁衾不比尋常。天涯無限思量。看了又還重嗅，分明不為清香。
清平樂
作者：李之儀
朝代：宋

西江霜後，萬點暄晴晝。璀璨寄來光欲溜。正值文君病酒。畫屏斜倚窗紗。睡痕猶帶朝霞。為問清香絕韻，何如解語梅花。
爲人作真贊·其二
作者：李之儀
朝代：宋

茅茨爲居，脫粟爲餐。
牛衣自暖，徒行亦鞍。
凡人皆友，是酒可歡。
略不踐迹，未嘗恤言。
山林城市，隨遇即安。
一旦義重，殺生非難。
彼强增飾，寧知吾全。
蓋庶幾不淫不移不屈者，而以樂吾之天。
爲僧作真贊
作者：李之儀
朝代：宋

虎頭燕頷，將軍之相。
雪檜霜松，山僧之容。
以是而見，胡來漢現。
捩轉面目，瞻之不足。
盛哉七百聚徒，何殊在網之魚。
若也向此提撕，却成土上加泥。
畫龜贊
作者：李之儀
朝代：宋

鱗介所宗，壽無與京。
納錫以薦，曳尾而行。
與其託之於死骨，孰若遂性以爲生。
余私淑諸，蓋將卒歲以沉冥。
自作傳神贊·其三
作者：李之儀
朝代：宋

孰從而圖，孰從而狀。
大千俱空，况爾幻妄。
直須壁立千仞，要且事無一向。
雖然覿面相呈，便是本來形相。
自作傳神贊·其二
作者：李之儀
朝代：宋

時雌時雄，時白時黑。
不是徐翁異身，又非豐干指出。
蓋優哉游哉，聊以卒歲。
浮沈於物，而不膠於物者也。
萬年歡
作者：李之儀
朝代：宋

暖律才中，正鶯喉競巧，燕語新成。萬綠陰濃，全無一點芳塵。門巷朝來報喜，慶佳期、此日光榮。開華宴、交酌瓊酥，共祝鶴算椿齡。須知最難得處，雙雙鳳翼，一對和鳴。造化無私，誰教特地多情。惟願疏封大國，彩箋上、頻易佳名。從此去、賢子才孫，歲歲長捧瑤觥。
董曼老畫姑溪贊
作者：李之儀
朝代：宋

野老形容，公子刷砑。
謂俗則數珠掛于臂上，謂僧則髭鬚滿于頷下。
以我爲牛則爲之牛，以我爲馬則爲之馬。
不妨隨俗流通，何必分真辨假。
西菴琳老真贊
作者：李之儀
朝代：宋

西菴老人，誰不贊歎。
東轍西蹊，路頭坐斷。
維三昧力，化身千百。
北雨南雲，青天霹靂。
豈待形容，何處不見。
須知鬧市裏，便是百草頭薦。
西菴璞老真贊
作者：李之儀
朝代：宋

一住姑熟溪頭，三據寶華玉座。
草木無不沾恩，緇素幾多證果。
世人盡愛西菴璞，誰知屢試紅爐火。
雖然覿面相呈，也要從頭覷破。
咄，鈍置殺人。
靈巖愿老真贊
作者：李之儀
朝代：宋

法不孤起，隨處有人。
一花既開，無地不春。
現滿月相，轉大法輪。
似雷雨作解，如山川出雲。
不向人偏衫襟裏喫飯，而於孤峰頂上化身。
靈源禪師真贊
作者：李之儀
朝代：宋

滔滔汩汩，莫知其出。
汪汪洋洋，隨圓隨方。
故八萬四千偈不離於當處，而五千四十八卷皆作戲於逢場。
山谷老人所以强名之而無媿，姑溪居士又從而雪上加霜。
咄，只這便是靈源叟，何須更上炤默堂。
題王德循書院壁
作者：李之儀
朝代：宋

熱不就惡木枝，渴不飲盜泉水。
古人不可期，歲月姑相委。
不愛爾井泉百尺深，不愛爾庭樹千里陰。
相看豈持一飯報，長嘯聊爲猛虎吟。
鵲橋仙
作者：李之儀
朝代：宋

風清月瑩，天然標韻，自是閨房之秀。情多無那不能禁，常是為、而今時候。綠雲低攏，紅潮微上，畫幕梅寒初透。一般偏更惱人深，時更把、眉兒輕皺。
點絳唇
作者：李之儀
朝代：宋

勻妝了。揹人微笑。風入玲瓏罩。
失調名
作者：李之問
朝代：宋

願得年年，長共我兒解粽。
鵲橋仙
作者：李仲光
朝代：宋

詩書元帥，風流人物，看取方瞳如漆。銅駝陌上若相逢，當一笑、摩挲金狄。相門事業，中書考第，未數汾陽功績。若將六十壽行年，才數得、百分之一。
鵲橋仙
作者：李仲光
朝代：宋

焚香清坐，呼童瀹茗，聊當一杯春酒。不須歌舞倩紅裙，為祝百千長壽。詩書萬卷，綺琴三弄，更有新詞千首。從今日日與遨遊，便是天長地久。
如夢令
作者：李仲虺
朝代：宋

門外數峰圍繞。帖石路兒彎小。花老不禁風，委地亂紅多少。人俏。人俏。隔葉數聲啼鳥。
念奴嬌
作者：李億
朝代：宋

鏡鸞分影，望天涯腸斷，悄無紅葉。幾度秋風吹翠被，一縷幽香難滅。燕卜新梁，花移別檻，回首春如客。歡情何在，綠楊空銷愁色。可是今古風流，小喬姝麗，只許周郎得。金谷珠簾空百尺，不礙夢魂飛入。釵股盟深，舊緣未斷，月有重圓日。藍橋路近，乘雲先問訊息。
念奴嬌
作者：李光
朝代：宋

榕林葉暗，見一枝獨放，霜華爭白。寫我精神惟賴有，蕭灑西湖詞客。玉骨清羸，冰容冷落，似恨關山隔。蠻煙侵妒，未應減動肌雪。幽夢時繞芳枝，夜寒誰見我，身為蝴蝶。抱蕊窺叢驚睡覺，窗影橫斜和月。謝館池邊，松風亭下，忍使香消歇。多情饒恨，算應天解磨折。
漢宮春
作者：李光
朝代：宋

危閣臨流，渺滄波萬頃，湧出冰輪。星河澹澹，天衢迥絕纖塵。瓊樓玉館，遍人間、水月精神。□□□，清江瘴海，乘流處處分身。邦侯盛集佳賓。有香風縹緲，和氣氤氳。華燈耀添綺席，笑語烘春。窺簾映牖，看素娥、偏顧幽人。空悵望，通明觀闕，遙瞻一朵紅雲。
措鱼儿（用古“买陂塘旋栽杨柳”韵）
作者：李公昴
朝代：宋

敞茅堂、茂林环翠，苔矶低蘸烟浦。青蓑混入渔家社，斜目断桥船聚。真乐处。坐芳草，瓦樽满酒频频注。皋禽自舞。惯松迳穿云，梅村踏雪，朗笑自来去。车乘坠，争似修筇稳步。前尘回首俱误。安闲得在中年好，抱瓮尚堪蔬圃。高眼觑。算不识、人间宠辱除巢许。风篁解语。应共笑群狙，无端喜怒，三四计朝暮。
六州歌頭
作者：李冠
朝代：宋

秦亡草昧，劉項起吞併。鞭寰宇。驅龍虎。掃欃槍。斬長鯨。雪染中原戰。視餘耳，皆鷹犬。平禍亂。歸炎漢。勢奔傾。兵散月明。風急旌旗亂，刁斗三更。共虞姬相對，泣聽楚歌聲。玉帳魂驚。淚盈盈。念花無主。凝愁苦。揮雪刃，掩泉扃。時不利。騅不逝。困陰陵。叱追兵。嗚喑摧天地，望歸路，忍偷生。功蓋世，何處見遺靈。江靜水寒煙冷，波紋鈿、古木凋零。遣行人到此，追念益傷情。勝負難憑。
六州歌頭
作者：李冠
朝代：宋

淒涼繡嶺，宮殿倚山阿。明皇帝。曾遊地。鎖煙蘿。鬱嵯峨。憶惜真妃子。豔傾國，方姝麗。朝復暮。嬪嬙妒。寵偏頗。三尺玉泉新浴，蓮羞吐、紅浸秋波。聽花奴，敲羯鼓，酣奏鳴鼉。體不勝羅。舞婆娑。正霓裳曳。驚烽燧。千萬騎。擁雕戈。情宛轉。魂空亂。蹙雙蛾。奈兵何。痛惜三春暮，委妖麗，馬嵬坡。平寇亂。回宸輦。忍重過。香瘞紫囊猶有，鴻都客、鈿合應訛。使行人到此，千古只傷歌。事往愁多。
沁園春
作者：李君行
朝代：宋

三島十洲，移掇者誰，玉城稚仙。解運詩之巧，裁山剪水，用詩之力，斡地迴天。大笑宋初，秀才屋子，著不得官家十萬錢。又誰說，李膺豪放，門號龍門。我家呼喝山川。道今日山春鶯已遷。汝南山頂上，虎毋久臥，秀溪底下，龍莫長眠。打起精神，護持詩府，推出詩城障山邊。山川道，如稚仙肯出，當拜君言。
沁園春
作者：李呂
朝代：宋

射虎南山，斷蛟北海，恍如夢中。念少年豪氣，霜寒一劍，清時功業，月滿雕弓。年去年來成底事，已一半消磨成老翁。那堪更，病為城繞，愁作兵攻。無悰。慵語西風。正獨倚危闌送塞鴻。道酒能消遣，酒因病減，歌能消遣，歌為愁濃。大造不將爐冶去，□萬卷詩書寧憤窮。都休問，且試彈綠綺，閒和秋蟲。
點絳唇
作者：李呂
朝代：宋

去歲天涯，一燈閒作幽窗伴。酒來須滿。不待旁人勸。今歲天涯，又是年華晚。淒涼慣。問天不管。只我何曾管。
勝勝慢·聲聲慢
作者：李商英
朝代：宋

香浮椒柏，暖入酴酥，非煙曉生簾幕。絳闕真仙，來自五雲樓閣。青霽路岐遊遍，排冠歸、水晶城郭。蕭散處，有壺中日月，故園猿鶴。好是朱顏難老，嬉遊處，不減少年行樂。正好尋春，莫負燕期鶯約。沉沉洞天向晚，按官商、重調音樂。願歲歲，聽新聲，笙歌院落。
勝勝慢·聲聲慢
作者：李商英
朝代：宋

笙簧繚繞，書鼓聲喧，佳人對舞繡簾前。高卷鋪襯，廣列華筵。人人獻香祝壽，捧流霞，永慶高年。名香爇，睹重重華蓋，金獸噴煙。一願皇恩頻降，松柏對龜鶴，彭祖齊肩。二願子子孫孫，盡貢三元。石崇富貴也休誇，陸地神仙。更三願，願年年佳慶，永保團圓。
木蘭花慢
作者：李商英
朝代：宋

喜瓊筵乍啟，似王母、宴瑤池。正珠履駢肩，群仙間坐，冰玉交輝。新詞更兼舊曲，聽歌聲、宛轉繞屏幃。一縷龍香水麝，滿堂如彩雲飛。金卮主獻賓酬。無算數醉如泥。誚不管山翁，霜髯皓鬢，為插花枝。更闌帶花歸去，有餘香、冉冉惹人衣。一枕華胥夢覺，恍然身在桃溪。
醉蓬萊
作者：李商英
朝代：宋

慶長庚協夢，仙李蟠根，挺生名世。粉省收聲，早雲霄自致。鳳掖鸞坡，荷囊簪筆，久要津歷試。紅旆班春，碧油開府，出分憂寄。均逸真祠，右弧開宴，宵月光澄，玉爐煙細。漆發冰眸，攬浮丘仙袂。佇見九重，迂馳三節，詔促還丹陛。槐府涼生，榴樽香泛，年年歡醉。
醉蓬萊
作者：李商英
朝代：宋

慶朋良相遇，夷夏均歡，福沾綿宇。扶日勳高，更補天力巨。學造淵微，文賡三聖，被褒語。來自丹臺，生逢華旦，身登仙路。袞繡歸來，水晶宮裡，燕處超然，去天尺五。綠髮朱顏，照青春如故。一粒刀圭，五更丹灶，與赤松遊處。只恐看著蒲輪，趣上沙堤歸去。
沁園春
作者：李團湖
朝代：宋

六桂傳家，三槐植庭，箕裘大儒。甚二郎意氣，似同稷契，一時慶會，致主唐虞。百揆登庸，雙親未老，此樂人間還有無。那堪更、有棣華韡韡，聽履亨衢。朝來天上傳呼。便寫作、衣冠盛事圖。有聲容備樂，傳宣錫動，充庭牲餼，簇擁歡娛。整頓乾坤，鞏安宗社，亦有臣功如此乎。中書考，願年年此日，春滿蓬壺。
風流子
作者：李坦然
朝代：宋

東君雖不語，年華事、今歲恰如期。向寒雨望中，曉霜清處，領些春意，開兩三枝。又不是、山桃紅錦爛，溪柳綠搖絲。別是一般，孤高風韻，絳裁纖萼，冰剪芳蕤。清香還有意，輕飄度勾引，幾句新詩。須是放懷追賞，莫恁輕離。更嫦娥為愛，寒光滿地，故移疏影，來伴南枝。誰道壽陽妝淺，偏入時宜。
滿江紅
作者：李壁
朝代：宋

簾卷東風，□林外、鳥啼姑惡。政迤邐、花梢紅綻，柳梢黃著。散策丘園容懶□，折衝樽俎須雄略。但有書盈屋酒盈缸，還堪樂。嗟每被，浮雲縛。黃梁夢，新來覺。悄祗愁湖海，故交遼邈。一紙素書來問我，數峰蒼玉何如昨。更幾時、夜雨落簷花，同春酌。
流泉引
作者：李复
朝代：宋

泉涓涓兮出重山，回抱山麓兮入于苍渊。流来孔多兮自溢于林间，出始一勺兮下合成川。塍有稻兮垄有黍，聚以时兮令以鼓。削高增卑兮酾渠络缕，人不爱力兮挥锸如雨。川流浚兮来无穷，泥五斗兮水一钟。旱暵则引兮淫潦则通，自今以往兮乐我良农。礼有经兮岁有蜡，羊豕盈牢兮农舞于社。椒香桂绿兮云车满野，敬谢有功兮宜奠于泉下。吾之将归兮星律回秋，告邦人兮导畎浍之常流。欲泉利之专兮先耘耨之不偷，无忘吾语兮若吾岁之来游。
摸魚兒
作者：李天驥
朝代：宋

又何須、嚮明還滅，寒花點綴孤影。玉龍度海吹魚浪，煙淡寶釵橫鬢。斜又整。是蟲滴驪珠、兩兩相交頸。夜長人靜。恁玉果低拋，金錢暗卜，此意有誰領。歡娛事，料想憑伊先應。帕綃新淚獨凝。銀篦未忍輕挑下，只恐暗風吹燼。重記省。怕莫是、明朝有個青鸞信。怎知無定。算只解窺人，人孤影只，成瘦又成病。
永遇樂
作者：李太古
朝代：宋

玉砌標鮮，雪園風致，似曾相識。蟬錦霞香，烏絲雲溼，吹渴蟾蜍滴。青青白白，關關滑滑，寒損銖衣狂客。盡聲聲、不如歸去，歸也怎生歸得。含桃紅小，香芹翠軟，惆悵宜城山色。百折浮嵐，幾灣流水，那一些兒直。落花情味，露花魂夢，蒲花訊息。撫纖眉，織烏西下，為君凝碧。
謁金門
作者：李好義
朝代：宋

花過雨。又是一番紅素。燕子歸來銜繡幕。舊巢無覓處。誰在玉樓歌舞。誰在玉關辛苦。若使胡塵吹得去。東風侯萬戶。
滿江紅
作者：李嬰
朝代：宋

荊楚風煙，寂寞近、中秋時候。露下冷、蘭英將謝，葦花初秀。歸燕殷勤辭巷陌，鳴蛩悽楚來窗牖。又誰念、江邊有神仙，飄零久。橫琴膝，攜筇手。曠望眼，閒吟口。任紛紛萬事，到頭何有。君不見、凌煙冠劍客，何人氣貌長依舊。歸去來、一曲為君吟，為君壽。
減蘭十梅·減字木蘭花
作者：李子正
朝代：宋

騰騰初照。半拆瓊苞還似笑。莫近柔條。只恐凝酥暖欲消。三竿已上。點綴胭脂紅盪漾。剛道宜寒。不似前村雪裡看。
減蘭十梅·減字木蘭花
作者：李子正
朝代：宋

瀟瀟細雨。雨歇芳菲猶淡佇。密灑輕籠。溼遍柔枝香更濃。瓊腮微膩。疑是凝酥初點綴。冷豔相宜。不似梨花帶雨時。
減蘭十梅·減字木蘭花
作者：李子正
朝代：宋

陽和初布。入萼春紅才半露。暖律潛催。與佔百花頭上開。香英微吐。折贈一枝人已去。楊柳貪眠。不道春風已暗傳。
減蘭十梅·減字木蘭花
作者：李子正
朝代：宋

香苞漸少。滿地殘英寒不掃。傳語東君。分付南枝桃李春。東風吹暖。南北枝頭開爛熳。一任飄吹。已佔東風第一枝。
減蘭十梅·減字木蘭花
作者：李子正
朝代：宋

梅萼香嫩。雪裡開時春粉潤。雨蕊風枝。暗與黃昏取次宜。日邊月下。休問初開兼欲謝。卻最妖嬈。不似群花春正嬌。
減蘭十梅·減字木蘭花
作者：李子正
朝代：宋

六花飛素。飄入枝頭無覓處。密綴輕堆。只似香苞次第開。欄邊欲墜。姑射山頭人半醉。牆外低垂。窺送佳人粉再吹。
減蘭十梅·減字木蘭花
作者：李子正
朝代：宋

寒蟾初滿。正是枝頭開爛熳。素質籠明。多少風姿無限情。暗香疏影。冰麝蕭蕭山驛靜。淺蕊輕枝。酒醒更闌夢斷時。
減蘭十梅·減字木蘭花
作者：李子正
朝代：宋

東風吹暖。輕動枝頭嬌豔顫。成片驚飛。不是城南畫角吹。香英飄處。定向壽陽妝閣去。莫損柔柯。今日清香遠更多。
減蘭十梅·減字木蘭花
作者：李子正
朝代：宋

急催銀漏。漸漸紗窗明欲透。點檢花枝。曉笛吹時幾片飛。淡煙初破。彷彿夜來飛幾朵。淺粉餘香。晨起佳人帶曉妝。
減蘭十梅·減字木蘭花
作者：李子正
朝代：宋

天寒欲暮。別有一般姿媚處。半載斜陽。寶鑑微開試晚妝。淡煙輕處。漸近黃昏香暗渡。休怕春寒。秉燭重來子細看。
慶清朝
作者：李宏模
朝代：宋

碧玉雲深，彤綃霧薄，芳叢亂迷秋渚。重城傍水，中有吹簫儔侶。應是瓊樓夜冷，月明誰伴乘鸞女。仙遊處。翠帟障塵，紅綺隨步。別岸玉容佇倚，愛淺抹蜂黃，淡籠紈素。嬌羞未語，脈脈悲煙泣露。彩扇何人，妙筆丹青，招得花魂住。歌聲暮。夢入錦江，香裡歸路。
齊天樂
作者：李寅仲
朝代：宋

摩挲閱古堂前柳，盡是世臣喬木。故國風流，中興事業，都寫南山修竹。商顏自綠。甚當日君王，浩歌鴻鵠。誰識宮中，有人先定大橫卜。簪貂更鳴佩玉。退朝歸較晚，留傳黃屋。雨露無邊，風雲在手，宜享長生福。神京未復。看先取鴻溝，次封函谷。歲歲初寒，小桃花下跨青鹿。
水龍吟
作者：李居仁
朝代：宋

蕊仙群擁宸遊，素肌似怯波心冷。霜裳縞夜，冰壺凝露，紅塵洗盡。弄玉輕盈，飛瓊綽約，淡妝臨鏡。更多情、一片碧雲不掩，籠嬌面、回清影。菱唱數聲乍聽。載名娃、藕絲縈艇。雪鷗沙鷺，夜來同夢，曉風吹醒。酒量全消，粉痕微漬，色明香瑩。問此花，蓋貯瑤池，應未許、繁紅並。
解雨送神曲
作者：李常
朝代：宋

怒风兮扬尘，日烁石兮将焚。水泉竭兮厚地裂，嘉谷槁兮孰耨且耘。神龙兮灵壑，挹清波兮幽濆。鸣鼍鼓兮舞神觋，庶下鉴兮霈祥氛。触石兮山巅，倏四骛兮天边。惊霆怒兮电炽，翻河汉兮绳悬。黍离离兮发嘉，穗垄高下兮水潺湲。欢吾人兮拜贶，请奉事兮无有穷年。肃旂旆兮先驱，咽箫笳兮拥归舆。椒醑甘兮牲币洁，如肸蚃兮为之踌蹰。瞻前山兮嵯峨，指去路兮萦纡。神德大兮报无以称，徒感涕兮长吁。
解雨送神曲·其三
作者：李常
朝代：宋

肅旂旆兮先驅，咽簫笳兮擁歸輿。
椒醑甘兮牲幣潔，如肸蠁兮爲之躊躕。
瞻前山兮嵯峨，指去路兮縈紆。
神德大兮報無以稱，徒感涕兮長吁。
解雨送神曲·其三
作者：李常
朝代：宋

肃旗旆兮先驱，咽箫笳兮拥归舆。
椒醑甘兮牲币洁，如肸蠁兮为之踌蹰。
瞻前山兮嵯峨，指去路兮萦纡。
神德大兮报无以称，徒感涕兮长吁。
解雨送神曲·其三
作者：李常
朝代：宋

肃旂旆兮先驱，咽箫笳兮拥归舆。椒醑甘兮牲币洁，如肸蚃兮为之踌蹰。瞻前山兮嵯峨，指去路兮萦纡。神德大兮报无以称，徒感涕兮长吁。
解雨送神曲·其二
作者：李常
朝代：宋

觸石兮山巔，倏四騖兮天邊。
驚霆怒兮電熾，翻河漢兮繩懸。
黍離離兮發嘉，穗壠高下兮水潺湲。
讙吾人兮拜貺，請奉事兮無有窮年。
解雨送神曲·其二
作者：李常
朝代：宋

触石兮山巅，倏四骛兮天边。
惊霆怒兮电炽，翻河汉兮绳悬。
黍离离兮发嘉，穗壠高下兮水潺湲。
讙吾人兮拜贶，请奉事兮无有穷年。
解雨送神曲·其二
作者：李常
朝代：宋

触石兮山巅，倏四骛兮天边。惊霆怒兮电炽，翻河汉兮绳悬。黍离离兮发嘉，穗垄高下兮水潺湲。欢吾人兮拜贶，请奉事兮无有穷年。
嗟美人詞
作者：李廌
朝代：宋

嗟美人兮何之，撫千祀兮增悲。
咎司命之匪仁兮，弗庇下民。
故嗇數於令人兮，俾弗儷乎常期。
既闓端之引大，復柅止而縶維。
仰天衢而願騁兮，羌爲惠之罔終，嗟美人兮懷思。
閟靈修而自珍兮，寧燕婉而倚巾。
彼鵜鴂之早鳴兮，欲衆芳之隕衰。
亮汝懷之匪良兮，喜佳卉之具腓。
靈芝遑恤汝以自芳兮，亦三秀而呈姿。
候蟲呻吟而競秋兮，熠燿夕飛而流光。
蚊角翼而虎噬兮，或負岳而成雷。
俄歲運之徂征兮，復爾齡之幾何。
彼大椿之先秋兮，意松栢之後凋。
屬歲寒之太甚兮，雪霜窘而煩威。
春歸來兮暘谷溫，條風發兮百卉菲。
土泉閉兮崔嵬，獨玄黄兮就萎。
委長年兮澗濱，匠初顧兮弗辰。
感佳時兮嗟美人，蛻遺榮兮上賓天。
我籲天兮九閽，如可贖兮百身。
嗟美人词
作者：李廌
朝代：宋

嗟美人兮何之，抚千祀兮增悲。咎司命之匪仁兮，弗庇下民。故啬数于令人兮，俾弗俪乎常期。既闿端之引大，复柅止而絷维。仰天衢而愿骋兮，羌为惠之罔终，嗟美人兮怀思。閟灵修而自珍兮，宁燕婉而倚巾。彼鹈鴂之早鸣兮，欲众芳之陨衰。亮汝怀之匪良兮，喜佳卉之具腓。灵芝遑恤汝以自芳兮，亦三秀而呈姿。候虫呻吟而竞秋兮，熠耀夕飞而流光。蚊角翼而虎噬兮，或负岳而成雷。俄岁运之徂征兮，复尔龄之几何。彼大椿之先秋兮，意松柏之后凋。属岁寒之太甚兮，雪霜窘而烦威。春归来兮旸谷温，条风发兮百卉菲。土泉闭兮崔嵬，独玄黄兮就萎。委长年兮涧滨，匠初顾兮弗辰。感佳时兮嗟美人，蜕遗荣兮上宾天。我吁天兮九阍，如可赎兮百身。
嗟美人词
作者：李廌
朝代：宋

嗟美人兮何之，抚千祀兮增悲。
咎司命之匪仁兮，弗庇下民。
故啬数于令人兮，俾弗俪乎常期。
既闿端之引大，復柅止而絷维。
仰天衢而愿骋兮，羌为惠之罔终，嗟美人兮怀思。
閟灵修而自珍兮，宁燕婉而倚巾。
彼鹈鴂之早鸣兮，欲众芳之陨衰。
亮汝怀之匪良兮，喜佳卉之具腓。
灵芝遑恤汝以自芳兮，亦三秀而呈姿。
候虫呻吟而竞秋兮，熠耀夕飞而流光。
蚊角翼而虎噬兮，或负岳而成雷。
俄岁运之徂征兮，復尔龄之几何。
彼大椿之先秋兮，意松栢之后凋。
属岁寒之太甚兮，雪霜窘而烦威。
春归来兮旸谷温，条风发兮百卉菲。
土泉闭兮崔嵬，独玄黄兮就萎。
委长年兮涧滨，匠初顾兮弗辰。
感佳时兮嗟美人，蜕遗荣兮上宾天。
我吁天兮九阍，如可赎兮百身。
嗟美人词
作者：李廌
朝代：宋

嗟美人兮何人，抚千祀兮增悲。咎司命之匪仁兮，弗庇下民。故啬数於令人兮，俾弗俪乎常期。既闓端之引大，复柅止而絷维。仰天衢而愿骋兮，羌为惠之罔终，嗟美人兮怀思。閟灵修而自珍兮，宁燕婉而倚巾。彼鹈鴃之早鸣兮，欲众芳之陨衰。亮汝怀之匪良兮，喜佳卉之具腓。灵芝遑恤汝以自芳兮，亦三秀而呈姿。候虫呻吟而竞秋兮，熠燿夕飞而流光。蚊角翼而虎噬兮，或负岳而成雷。俄岁运之徂征兮，复尔龄之几何。彼大椿之先秋兮，意松柏之後凋。属岁寒之太甚兮，雪霜窘而烦威。春归来兮阳谷温，条风发兮百卉菲。土泉闭兮崔嵬，独玄黄兮就萎。委长年兮涧滨，匠初顾兮弗辰。感佳时兮嗟美人，蜕遗荣兮上宾天。我吁天兮九阍，如可赎兮百身。
拟楚词
作者：李廌
朝代：宋

匠执斤兮道周，称百寻以弗用兮谷之幽。屈轮囷以为杯兮，孰谓贤於杞柳。揉吾性以矫真兮。宁全天以为寿。乐吾乐兮，乐不汝违。乐不汝违兮，盍归乎来哉。犀何尤兮以角累，象何咎兮齿为灾。童牛夭兮，职骋刚而茧栗。龟告犹以灼兆兮，宁泥中以曳尾。珠缀旒兮，悔夜光不祥。玉为圭瑞兮，痛山辉之为殃。乐吾乐兮，乐不汝违。乐不汝违兮，盍归乎来哉。兰九畹兮芬芗，芝三秀兮焜煌。山嵷嵷兮呈姿。川溶溶兮摇光。风駃駃兮历楯，云缤缤兮度梁。药为衣兮薜为裳，椒为醴兮桂为浆。乐吾乐兮，乐不汝违。乐不汝违兮，盍归乎来哉。
擬楚詞
作者：李廌
朝代：宋

匠執斤兮道周，稱百尋以弗用兮谷之幽。
屈輪囷以爲杯兮，孰謂賢於杞柳。
揉吾性以矯真兮，寧全天以爲壽。
樂吾樂兮，樂不汝違。
樂不汝違兮，盍歸乎來哉。
犀何尤兮以角累，象何咎兮齒爲災。
童牛夭兮，職騂剛而繭栗。
龜告猶以灼兆兮，寧泥中以曳尾。
珠綴旒兮，悔夜光不祥。
玉爲圭瑞兮，痛山輝之爲殃。
樂吾樂兮，樂不汝違。
樂不汝違兮，盍歸乎來哉。
蘭九畹兮芬薌，芝三秀兮焜煌。
山嵷嵷兮呈姿，川溶溶兮摇光。
風駃駃兮歷楯，雲繽繽兮度梁。
葯爲衣兮薜爲裳，椒爲醴兮桂爲漿。
樂吾樂兮，樂不汝違。
樂不汝違兮，盍歸乎來哉。
慶清朝
作者：李廷忠
朝代：宋

天啟重光，地鍾上瑞，有人起自東山。當年謝傅，幾曾鶴髮貂冠。不似文章雋老，重來鳴步鬥樞間。洪鈞轉，五原草綠，太白兵閒。運慶今朝初度，正日添紋線，月掛冰盤。恩重御壺宣勸，喜溢天顏。聽取沙堤好語，金科紅篆押千官。春長在，調元鼎裡，不假還丹。
水龍吟
作者：李廷忠
朝代：宋

風流最數宣城，奇山秀水神仙府。琴高臺畔，花姑壇上，鸞翔鳳舞。春度玉墀，月升金掌，榮分銅虎。想少陵，知有異人間出，三百載、留佳句。歲歲椒盤柏斝，到明朝、又還重舉。陽和散作，千巖瑞雪，兩溪甘雨。汲取恩波，釀成祿酒，慶公初度。有東風傳報，都人已為，築沙堤路。
沁園春
作者：李廷忠
朝代：宋

幕府增輝，前度劉郎，又還到來。看芙蓉池畔，神凝秋水，綺羅叢裡，歡動春雷。彩筆新題，金釵半醉，當日英雄安在哉。開筵處，是真仙福地，不著纖埃。堪憐倦客情懷。聽吹竹彈絲金奏諧。有黃花插鬢，何妨敧帽，綠橙醒酒，莫惜空罍。坐上疏狂，簾間姝麗，應想橫波一笑回。停杯久，待嬌歌緩勸，歸騎休催。
昆明池金明池
作者：李弥逊
朝代：宋

帐锦笼庭，囊香飘榭，过了芳时强半。觅残红、蜂须趁日，占新绿、莺喉咤暖。数花期、望得春来，春去也、把酒南山谁伴。更帘幕垂垂，恼人飞絮，乱落一轩风晚。手拍狂歌挥醉碗。笑浪走江头，几逢归燕。忆黄华、曾吹纱帽，讶彩楼、催？纨扇。功名事、於我如云，谩赢得星星，满簪霜换。向棠棣华间，鶺鴒原上，莫厌尊罍频来见。
十樣花
作者：李彌遜
朝代：宋

陌上風光濃處。第一寒梅先吐。待得春來也，香銷減，態凝佇。百花休謾妒。陌上風光濃處。繁杏枝頭春聚。豔態最嬌嬈，堪比並，東鄰女。紅梅何足數。陌上風光濃處。日暖山櫻紅露。結子點朱唇，花謝後，君看取。流鶯偏囑付。陌上風光濃處。忘卻桃園歸路。洞口水流遲，香風動，紅無數。吹愁何處去。陌上風光濃處。最是海棠風措。翠袖襯輕紅，盈盈淚，怨春去。黃昏微帶雨。陌上風光濃處。自有花王為主。富豔壓群芳，蜂蝶戲，燕鶯語。東君都付與。陌上風光濃處。紅藥一番經雨。把酒繞芳叢，花解語。勸春住。莫教容易去。
念奴嬌
作者：李彌遜
朝代：宋

風簾弄影，正閒堂永晝，香銷人寂。軋軋鄰機芳思亂，愁入迴文新織。燕蹴巢泥，鶯喧庭柳，好夢無蹤跡。那堪春事，揹人何計留得。誰似愛酒南鄰，岸巾坦腹，醉踏西山碧。彩筆陽春傳雁足，催我飛觴浮白。老去情懷，憑君試看，鬢上秋霜色。故園千里，月華空照相憶。
念奴嬌
作者：李彌遜
朝代：宋

楚天木落，際平蕪千里，寒霜凝碧。鄂渚波橫何處是，當日孫郎赤壁。黃耳音稀，白雲望遠，又見春訊息。嘉辰長記，謝池梅蕊初摘。遙想黃鶴樓高，蘭階絲管沸，傳觴如織。倦客心馳歸路繞，不及南飛雙翼。固著斑衣，重翻錦字，寄遠供新拍。明年歡侍，壽期應獻千百。
念奴嬌
作者：李彌遜
朝代：宋

瑤池倒影，露華濃、群玉峰巒如洗。明鏡平鋪秋水淨，寒鎖一天空翠。荷芰風搖，蘋蘩波動，驚起魚龍戲。扶疏桂影，十分光照人世。誰似。老子痴頑，胡床危坐，自引壺觴醉。斗轉參橫歌未徹，屋角烏飛星墜。對影三人，停杯一問，誰會騎鯨意。金牛何處，玉樓高聳十二。
水龍吟
作者：李彌遜
朝代：宋

化工收拾芳菲，暈酥翦綵迎春禊。江山影裡，泰階星聚，重尋古意。曲水流觴，晚林張宴，竹邊花外。倩飛英襯地，繁枝障日，遊絲駐，羲和旆。雪避清歌自止。放一鉤、玉沈寒水。西園飛蓋，東山攜妓，古今無愧。聞道東君，商量花蕊，作明年計。待公歸，獨運丹青妙手，憶山陰醉。
永遇樂
作者：李彌遜
朝代：宋

五十勞生，紫髯霜換，白日駒過。閉戶推愁，緣崖避俗，壁角團蒲坐。提壺人至，竹根同臥，醉帽盡從敧墮。夢驚回，滿身疏影，露滴月斜雲破。無人自酌，有邀皆去，我笑兩翁多可。忍凍吟詩，典衣沽酒，二子應嗤我。兩忘一笑，調同今古，誰道郢歌無和。後之人，猶今視昔，有能繼麼。
永遇樂
作者：李彌遜
朝代：宋

曲徑通幽，小亭依翠，春事才過。看筍成竿，等花著果，永晝供閒坐。蒼蒼晚色，臨淵小立，引首暮鷗飛墮。悄無人，一溪山影，可惜被渠分破。百年似夢，一身如寄，南北去留皆可。我自知魚，け然濠上，不問魚非我。隔籬呼取，舉杯對影，有唱更憑誰和。知淵明，清流臨賦，得似恁麼。
永遇樂
作者：李彌遜
朝代：宋

一水如繩，兩山如翼，綠野如繡。松院幹霄，筠莊枕浪，攬盡溪山秀。水南水北，竹輿蘭棹，來往月宵花晝。問人間、天上何處，更尋大圍小有。人言拒梗，功成仙去，丹鼎夜寒光透。喚取雲英，煉成石髓，日月齊長久。煩君挾我，朝元真闕，兩翼羽輕風驟。此時看，小茅峰頂，有云貫鬥。
沁園春
作者：李彌遜
朝代：宋

敧枕深軒，散帙虛堂，畏景屢移。漸披襟臨水，搘床就月，蓮香拂面，竹色侵衣。壓玉為醪，折荷當盞，臥看銀潢星四垂。人歸後，伴飢蟬自語，宿鳥相依。痴兒。莫蹈危機。悟四十九年都盡非。任紆朱拖紫，圍金佩玉，青錢流地，白璧如坻。富貴浮雲，身名零露，事事無心歸便歸。秋風動，正吳淞月冷，蓴長鱸肥。
清平樂
作者：李彌遜
朝代：宋

一簾紅雨。飄蕩誰家去。門外垂楊千萬縷。不把東風留住。舊巢燕子來遲。故園綠暗殘枝。腸斷畫橋煙水，此情不許春知。
清平樂
作者：李彌遜
朝代：宋

推愁何計。車下忘乘墜。日上南枝春有意。已訝紅酥如綴。兒童緩整餘杯。芒鞋午夜重來。素面應憎月冷，真香不逐風回。
清平樂
作者：李彌遜
朝代：宋

斷橋缺月。點點枝頭雪。畫角吹殘聲未歇。早是一年春別。壽陽弄粉成妝。柔腸結結丁香。可怕真梅輕妒，遊蜂說與何妨。
清平樂
作者：李彌遜
朝代：宋

燭花催曉。醉玉頹春酒。一騎東風訊息到。佔得鱉頭龍首。長安去路駸駸。明朝躍馬芳陰。應是花繁鶯巧，東君著意瓊林。
清平樂
作者：李彌遜
朝代：宋

長紅小白。何處尋梅格。日日南山雲滿額。暗老一分春色。廣平賦罷瑤香。細□花蕊商量。留得筆端雨露，後來收拾群芳。
聲聲慢
作者：李彌遜
朝代：宋

龍涎染就，瀋水薰成，分明亂屑瓊瑰。一朵才開，人家千里須知。花兒大則不大，有許多、瀟灑清奇。較量盡，誚勝如末利，賽過酴醿。更被秋光斷送，微放些月照，著陣風吹。惱殺多情，猛拚沈醉酬伊。朝朝暮暮守定，盡忙時、也不分離。睡夢裡，膽瓶兒、枕畔數枝。
花心動
作者：李彌遜
朝代：宋

水館風亭，晚香濃、一番荷芰經雨。簟枕乍閒，襟裾初試，散盡滿軒袢暑。斷雲卻送輕雷去，疏林外、玉鉤微吐。夜未闌，秋生敗葉，暗催庭樹。天上佳期久阻。星河畔，仙車縹緲雲路。舊恨未平，幽歡難駐，灑落半天風露。綺羅人散金猊冷，醉魂到、華胥深處。洞戶悄，南樓畫角自語。
花心動
作者：李彌遜
朝代：宋

紅日當樓，繡屏開、風裀舞花隨步。絳拂佩蘭，香染妝梅，彷佛紫煙真侶。雪消池館年年會，玻璃泛、小槽新注。弄簫語。雲璈未徹，暖回芳樹。瑤檢曾攽壽縷。好系日縈春，馭鸞深駐。桂殿影寒，蓬山波闊，未似綵衣庭戶。坐看鶴鬢雲來戲，重重拜、天階雨露。縱遊處。人間遍尋洞府。
訴衷情
作者：李彌遜
朝代：宋

小桃初破兩三花。深淺散餘霞。東君也解人意，次第到山家。臨水岸，一枝斜。照籠紗。可憐何事，苦愛施朱，減盡容華。
謁金門
作者：李彌遜
朝代：宋

春又老。愁似落花難掃。一醉一回才忘了。醒來還滿抱。此恨欲憑誰道。柳外數聲啼鳥。只恐春風吹不到。斷雲連碧草。
鶴沖天
作者：李彌遜
朝代：宋

篘玉液，釀花光。來趁北窗涼。為君小摘蜀葵黃。一似嗅枝香。飲中仙，山中相。也道十分宮樣。一般時候最宜嘗。竹院月侵床。
點絳唇
作者：李彌遜
朝代：宋

翦翦疏花，託根宛在長松底。蔓柯相倚。便有凌霄志。丹鳳忽來，小隊迎秋起。留無計。待公歸侍。重與分紅翠。
點絳唇
作者：李彌遜
朝代：宋

花信爭先，暗將春意傳桃李。壽卿同醉。綠野連珠履。麟閣丹青，眷注耆英裔。眉間喜。日邊飛騎。來促東山起。
傲暑栖霞洞
作者：李彦弼
朝代：宋

嵌窦栖霞，？？转杓。左骖鸾翼，右耳凤箫。爽排酷烈，境邈氛嚣。静者多妙，于焉消摇。
一萼紅
作者：李彭老
朝代：宋

過薔薇。正風暄雲淡，春去未多時。古岸停橈，單衣試酒，滿眼芳草斜暉。故人老、經年賦別，燈暈裡、相對夜何其。泛剡清愁，買花芳事，一卷新詩。流水孤帆漸遠，想家山猿鶴，喜見重歸。北阜尋幽，青津問釣，多情楊柳依依。最難忘、吟邊舊雨，數菖蒲、花老是來期。幾夕相思夢蝶，飛繞蘋溪。
壺中天·念奴嬌
作者：李彭老
朝代：宋

素飆蕩碧，喜雲飛寥廓，清透涼宇。倦鵲驚翻檯榭迥，葉葉秋聲歸樹。珠鬥斜河，冰輪輾霧，萬里青冥路。香深屏翠，桂邊滿袖風露。煙外冷逼玻璃，漁郎歌渺，擊空明歸去。怨鶴知更蓮漏悄，竹裡篩金簾戶。短髮吹寒，閒情吟遠，弄影花前舞。明年今夜，玉樽知醉何處。
壺中天·念奴嬌
作者：李彭老
朝代：宋

水西雲北，記前回同載，高陽伴侶。一色荷花香十里，偷把秋期頻數。脆管排雲，輕橈噴雪，不信催詩雨。碧筒呼酒，秀箋題遍新句。誰念病損文園，歲華搖落，事與孤鴻去。露井邀涼吹短髮，夢入蘋洲菱浦。暗草飛螢，喬枝翻鵲，看月山中住。一聲清唱，醉鄉知有仙路。
木蘭花慢
作者：李彭老
朝代：宋

正千門系柳，賜宮燭、散青煙。看秀靨芳唇，塗妝暈色，試盡春妍。田田。滿階榆莢，弄輕陰、淺冷似秋天。隨處餳香杏暖，燕飛斜嚲鞦韆。朱弦。幾換華年。扶淺醉、落花前。記舊時遊冶，燈樓倚扇，水院移船。吟邊。夢雲飛遠，有題紅、都在薛濤箋。聽絕殘簫倦笛，夜堂明月窺簾。
木蘭花慢
作者：李彭老
朝代：宋

折秦淮露柳，帶明月、倚歸船。看佩玉紉蘭，囊詩貯錦，江滿吳天。吟邊。喚回夢蝶，想故山、薇長已多年。草得梅花賦了，棹歌遠和離舷。風弦。盡入吟篇。傷倦客、對秋蓮。過舊經行處，漁鄉水驛，一路聞蟬。留連。漫聽燕語，便江湖、夜語隔燈前。潮返潯陽暗水，雁來好寄瑤箋。
法曲獻仙音
作者：李彭老
朝代：宋

雲木槎椏，水葒搖落，瘦影半臨清淺。翠羽迷空，粉容羞曉，年華柱弦頻換。甚何遜、風流在，相逢共寒晚。總依黯。念當時、看花遊冶，曾錦纜移舟，寶箏隨輦。池苑鎖荒涼，嗟事逐、鴻飛天遠。香徑無人，甚蒼蘚、黃塵自滿。聽鴉啼春寂，暗雨蕭蕭吹怨。
清平樂
作者：李彭老
朝代：宋

合歡扇子。撲蝶花陰裡。半醉海棠扶不起。淡日鞦韆閒倚。寶箏彈向誰聽。一春能幾番晴。帳底柳綿吹滿，不教好夢分明。
祝英臺近
作者：李彭老
朝代：宋

載輕寒、低鳴櫓。十里杏花雨。露草迷煙，縈綠過前浦。青青陌上垂楊，綰絲搖佩，漸遮斷、舊曾吟處。聽鶯語。吹笙人遠天長，誰翻水西譜。淺黛凝愁，遠岫帶眉嫵。畫闌閒倚多時，不成春醉，趁幾點、白鷗歸去。
高陽臺
作者：李彭老
朝代：宋

石筍埋雲，風篁嘯晚，翠微高處幽居。縹簡雲籤，人間一點塵無。綠深門戶啼鵑外，看堆床、寶晉圖書。盡蕭閒，浴硯臨池，滴露研朱。舊時曾寫桃花扇，弄霏香秀筆，春滿西湖。松菊依然，柴桑自愛吾廬。冰弦玉柱風流在，更秋蘭、香染衣裾。照窗明，小字珠璣，重見歐虞。
高陽臺
作者：李彭老
朝代：宋

飄粉杯寬，盛香袖小，青青半掩苔痕。竹裡遮寒，誰念滅盡芳雲。麼鳳叫晚吹晴雪，料水空、煙冷西泠。感雕零。殘縷遺鈿，迤邐成塵。東園曾趁花前約，記按箏籌酒，戲挽飛瓊。環佩無聲，草暗臺榭春深。欲倩怨笛傳清譜，怕斷霞、難返吟魂。轉消凝。點點隨波，望極江亭。
清平樂
作者：李從周
朝代：宋

美人嬌小。鏡裡容顏好。秀色侵人春帳曉。郎去幾時重到。叮嚀記取兒家。碧雲隱映紅霞。直下小橋流水，門前一樹桃花。
清平樂
作者：李從周
朝代：宋

東風無用。吹得愁眉重。有意迎春無意送。門外溼雲如夢。韶光九十慳慳。俊遊回首關山。燕子可憐人去，海棠不分春寒。
清平樂
作者：李從周
朝代：宋

夢魂尋遍。忽向尊前見。好似烏衣春社燕。軟語東風庭院。叮嚀記取兒家。碧雲隱映紅霞。直下小橋流水，門前一樹桃花。
烏夜啼
作者：李從周
朝代：宋

徑蘚痕沿碧甃，簷花影壓紅闌。今年春事渾無幾，遊冶懶情慳。舊夢鶯鶯沁水，新愁燕燕長幹。重門十二簾休卷，三月尚春寒。
謁金門
作者：李從周
朝代：宋

花似匝。兩點翠蛾愁壓。人又不來春且恰。誰留春一霎。消盡水沈金鴨。寫盡杏箋紅蠟。可奈薄情如此黠。寄書渾不答。
風流子
作者：李從周
朝代：宋

雙燕立虹梁。東風外、煙雨溼流光。望芳草雲連，怕經南浦，葡萄波漲，怎博西涼。空記省，淺妝眉暈斂，罥袖唾痕香。春滿綺羅，小鶯捎蝶，夜留絃索，麼鳳求凰。江湖飄零久，頻回首、無奈觸緒難忘。誰信溫柔牢落，翻墜愁鄉。仗玉箋銅爵，花間陶寫，寶釵金鏡，月底平章。十二主家樓苑，應念蕭郎。
樂章五曲·其一
作者：李復
朝代：宋

南山深，雲冥冥。
蒼松長，寒楓陰。
紫檀椒堂白玉庭，千年桂樹落子青。
吉日矣辰良，浴蘭兮佩芳。
穆將愉兮神君，沛荃旗而來翔。
青霓叩額通綠章，鴻龍開門宮中香。
望君御兮前渚，再拜兮起舞。
時不可兮再得，聊徜徉而容與。
流泉引
作者：李復
朝代：宋

泉涓涓兮出重山，回抱山麓兮入于苍渊。
流来孔多兮自溢于林间，出始一勺兮下合成川。
塍有稻兮壠有黍，聚以时兮令以鼓。
削高增卑兮酾渠络缕，人不爱力兮挥锸如雨。
川流浚兮来无穷，泥五斗兮水一钟。
旱暵则引兮淫潦则通，自今以往兮乐我良农。
礼有经兮岁有蜡，羊豕盈牢兮农舞于社。
椒香桂绿兮云车满野，敬谢有功兮宜奠于泉下。
吾之将归兮星律回秋，告邦人兮导畎浍之常流。
欲泉利之专兮先耘耨之不偷，无忘吾语兮若吾岁之来游。
流泉引
作者：李復
朝代：宋

泉涓涓兮出重山，回抱山麓兮入於蒼淵。
流來孔多兮自溢于林間，出始一勺兮下合成川。
塍有稻兮壠有黍，聚以時兮令以鼓。
削高增卑兮釃渠絡縷，人不愛力兮揮鍤如雨。
川流濬兮來無窮，泥五斗兮水一鍾。
旱暵則引兮淫潦則通，自今以往兮樂我良農。
禮有經兮歲有蜡，羊豕盈牢兮農舞於社。
椒香桂綠兮雲車滿野，敬謝有功兮宜奠於泉下。
吾之將歸兮星律回秋，告邦人兮導畎澮之常流。
欲泉利之專兮先耘耨之不偷，無忘吾語兮若吾歲之來遊。
眼兒媚
作者：李德載
朝代：宋

雪兒魂在水雲鄉。猶憶學梅妝。玻璃枝上，體薰山麝，色帶飛霜。水邊竹外愁多少，不斷俗人腸。如何伴我，黃昏攜手，步月斜廊。
沁園春
作者：李慧之
朝代：宋

八九十翁，似嬰兒戲，漢司馬遷。記渭川垂釣，一年之長，龍山吹帽，七日之前。口角春風，襟期秋月，萬事從來只任緣。隨渠道，更登天富貴，陸地神仙。兒孫綠綬青編。看鼓舞雲霄高刺天。但階移花影，閒尋棋局，風斜竹徑，緩起茶煙。心跡逾清，精神越健，不用金丹資節宣。洪崖老，笑將眉壽，祝我老人軒。
留晚香
作者：李慧之
朝代：宋

●最高楼寿梅屋儒学谭提举九月十九
西江水，分润到全闽。芹藻亦生春。秀钟东壁双躔瑞，祥开南极一星明。把紫阳、年月算，恰同庚文公庚戌九月十五生。
前十日、重阳秋正好。后十日、小阳春未透。梅与菊，此交承。酌公菊水来称寿，期公梅实去和羹。要教人，看久远，是功名。
人月圓令·人月園
作者：李持正
朝代：宋

小桃枝上春風早，初試薄羅衣。年年樂事，華燈競處，人月圓時。禁街簫鼓，寒輕夜永，纖手重攜。更闌人散，千門笑語，聲在簾幃。
明月逐人來
作者：李持正
朝代：宋

星河明淡。春來深淺。紅蓮正、滿城開遍。禁街行樂，暗塵香拂面。皓月隨人近遠。天半鰲山，光動鳳樓兩觀。東風靜、珠簾不卷。玉輦待歸，雲外聞弦管。認得宮花影轉。
沁園春
作者：李敬則
朝代：宋

南渡盛時，壬寅之秋，生此偉人。是皇家柱石，端平君子，吾儒宗主，意一先生。自起丹山，晉登紫府，天下欣然望太平。至夷狄，亦慕吾中國，司馬聲名。願君為堯舜之君。舉一世民皆堯舜民。羨當年三漸，直聲已著，近來四蜀，先慮尤深。事驗平涼，眷隆當寧，指日須還公秉鈞。願公壽，以壽吾國脈，以壽斯文。
普州鐵山福濟廟祀神曲·送神
作者：李新
朝代：宋

伐鼓兮隆隆，風雨時兮歲豐。
刲羊炰羔兮旨酒清潔，相與答神兮繼日以月。
肉掩豆兮中禮，盞斝酢兮告終。
神之福汝兮百室攸同，神歡以留兮塵囂而蒙，靈旂雲馬兮或時返乎離宮。
普州铁山福济庙祀神曲·送神
作者：李新
朝代：宋

伐鼓兮隆隆，风雨时兮岁丰。
刲羊炰羔兮旨酒清洁，相与答神兮继日以月。
肉掩豆兮中礼，盏斝酢兮告终。
神之福汝兮百室攸同，神欢以留兮尘嚣而蒙，灵旗云马兮或时返乎离宫。
普州铁山福济庙祀神曲·送神
作者：李新
朝代：宋

伐鼓兮隆隆，风雨时兮岁丰。刲羊炰羔兮旨酒清洁，相与答神兮继日以月。肉掩豆兮中礼，盏斝酢兮告终。神之福汝兮百室攸同，神欢以留兮尘嚣而蒙，灵旂云马兮或时返乎离宫。
存目·其一
作者：李昉
朝代：宋

詩題：原無題首句：微臣自愧頭如雪，也向鈞天侍玉皇。
存目·其一
作者：李昉
朝代：宋

诗题：原无题首句：微臣自愧头如雪，也向钧天侍玉皇。
太上感应篇
作者：李昌龄
朝代：宋

太上曰：祸福无门，唯人自召。善恶之报，如影随形。是以天地有司过之神依人所犯轻重，以夺人算。算减则贫耗，多逢忧患，人皆恶之，刑祸随之，吉庆避之，恶星灾之，算尽则死。又有三台北斗神君，在人头上，录人罪恶，夺其纪算。又有三尸神，在人身中，每到庚申日，辄上诣天曹，言人罪过。月晦之日，灶神亦然。凡人有过，大则夺纪，小则夺算。其过大小，有数百事，欲求长生者，先须避之。是道则进，非道则退。不履邪径，不欺暗室。积德累功，慈心於物。忠孝友悌，正己化人，矜孤恤寡，敬老怀幼。昆虫草木，犹不可伤。宜悯人之凶，乐人之善，济人之急，救人之危。见人之得，如己之得。见人之失，如己之失。不彰人短，不炫己长。遏恶扬善，推多取少。受辱不怨，受宠若惊。施恩不求报，与人不追悔。所谓善人，人皆敬之，天道佑之，福禄随之。众邪远之，神灵卫之，所作必成，神仙可冀。 欲求天仙者，当立一千三百善，欲求地仙者，当立三百善；苟或非义而动，背理而行。以恶为能，忍作残害。阴贼良善，暗侮君亲。慢其先生，叛其所事。诳诸无识，谤诸同学。虚诬诈伪，攻讦宗亲。刚强不仁，狠戾自用。是非不当，向背乖宜。虐下取功，谄上希旨。受恩不感，念怨不休。轻蔑天民，扰乱国政。赏及非义，刑及无辜。杀人取财，倾人取位。诛降戮服，贬正排贤。凌孤逼寡，弃法受赂。以直为曲，以曲为直。入轻为重，见杀加怒。知过不改，知善不为。自罪引他，壅塞方术。讪谤贤圣，侵凌道德。射飞逐走，发蛰惊栖，填穴覆巢，伤胎破卵。愿人有失，毁人成功。危人自安，减人自益。以恶易好，以私废公。窃人之能，蔽人之善。形人之丑，讦人之私。耗人货财，离人骨肉。侵人所爱，助人为非，逞志作威，辱人求胜。败人苗稼，破人婚姻。苟富而骄，苟免无耻，认恩推过。嫁祸卖恶。沽买虚誉，包贮险心。挫人所长，护己所短。乘威迫胁，纵暴杀伤。无故剪裁，非礼烹宰。散弃五谷，劳扰众生。破人之家。取其财宝。决水放火，以害民居，紊乱规模，以败人功，损人器物，以穷人用。见他荣贵，愿他流贬。见他富有，愿他破散。见他色美，起心私之。负他货财，原他身死。干求不遂，便生咒恨。见他失便，便说他过。 见他体相不具而笑之。见他才能可称而抑之。埋蛊厌人，用药杀树。恚怒师傅，抵触父兄。强取强求，好侵好夺。掳掠致富，巧诈求迁。赏罚不平，逸乐过节。苛虐其下，恐吓於他。怨天尤人，呵风骂雨。斗合争讼，妄逐朋党。用妻妾语，违父母训。得新忘故。口是心非，贪冒於财，欺罔其上。造作恶语，谗毁平人。毁人称直，骂神称正，弃顺效逆，背亲向疏。 指天地以证鄙怀，引神明而鉴猥事。施与後悔，假借不还。分外营求，力上施设。淫欲过度，心毒貌慈。秽食馁人，左道惑众。短尺狭度，轻秤小升。以伪杂真，采取奸利。压良为贱，谩蓦愚人，贪婪无厌，咒诅求直。嗜酒悖乱，骨肉忿争。男不忠良，女不柔顺。不和其室，不敬其夫。每好矜夸，常行妒忌。 无行於妻子，失礼於舅姑，轻慢先灵，违逆上命。作为无益，怀挟外心。自咒咒他，偏憎偏爱。越井越灶，跳食跳人。损子堕胎，行多隐僻。晦腊歌舞，朔旦号怒。 对北涕唾及溺，对灶吟咏及哭。又以灶火烧香，秽柴作食。夜起裸露，八节行刑。唾流星，指虹霓。辄指三光，久视日月，春月燎猎，对北恶骂。无故杀龟打蛇，如是等罪，司命随其轻重，夺其纪算。算尽则死，死有余责，乃殃及子孙。又诸横取人财者，乃计其妻子家口以当之，渐至死丧。若不死丧，则有水火盗贼，遗亡器物，疾病口舌诸事，以当妄取之直。又枉杀人者，是易刀兵而相杀也。 取非羲之财者，譬如漏脯救饥，鸩酒止渴，非不暂饱，死亦及之。夫心起於善，善虽未为，而吉神已随之。或心起於恶，恶虽未为，而凶神已随之。其有曾行恶事，後自改悔，诸恶莫作，众善奉行。久久必获吉庆，所谓转祸为福也。故吉人语善，视善，行善。一日有三善，三年天必降之福。凶人语恶、视恶、行恶，一日有三恶，三年天必降之祸，胡不勉而行之。
念奴嬌
作者：李昴英
朝代：宋

麥秋時候，薄陰罩炎日，山行乘興。筇屐追隨多勝侶，青佩黃冠方領。坐石談玄，聽泉濯暑，直上千山頂。倚風長嘯，籟鳴林谷相應。忽湧雲氣漫空。海吹急雨，覺冰綀微冷。洗盡人間名利障，便是蓬萊仙境。半日偷閒，一生清福，豈在榮鐘鼎。青燈深夜，陶然獨妙清聖。
念奴嬌
作者：李昴英
朝代：宋

瑤池高會，見雲香鳳背，風柔鶴膝。天遣月卿來拜舞，新拜璽書增秩。有母能賢，生兒如此，總是前生佛。孫曾戲彩，慈顏一笑閒逸。曾向渾尺軒中，共評今古，手寫王言紼。個裡乃翁棠蔭在，映得梅仙山碧。人愛黃堂，祝萱堂壽，拍拍歡聲溢。明年宣勸，蟠桃火棗庭實。
摸魚兒
作者：李昴英
朝代：宋

敞茅堂、茂林環翠，苔磯低蘸煙浦。青蓑混入漁家社，斜日斷橋船聚。真樂處。坐芳草，瓦樽滿酒頻頻注。皋禽自舞。慣松逕穿雲，梅村踏雪，朗笑自來去。車乘墜，爭似修筇穩步。前塵回首俱誤。安閒得在中年好，抱甕尚堪蔬圃。高眼覷。算不識、人間寵辱除巢許。風篁解語。應共笑群狙，無端喜怒，三四計朝暮。
水龍吟
作者：李昴英
朝代：宋

驛飛穩駕高秋，迎人滿目清新景。秋還有色，芙蓉照水，晨妝對鏡。雪卷寒蘆，字橫過雁，渡浮孤艇。是騷人行處，腔風調月，香滿袖、過梅嶺。斷岸煙收人靜。雨聲乾、桐疏楓冷。掀髯獨笑，仙翁起舞，臥龍呼醒。近小陽春，為梅也合，遲遲鞭影。更鬱孤、一笑追歡，料得坡翁首肯。
水龍吟
作者：李昴英
朝代：宋

碧潭新漲浮花，柳陰稠綠波痕膩。一聲雷鼓，半空雪浪，雙龍驚起。氣壓鯨鯢，怒掀鱗鬣，擘開煙水。算戰爭蠻觸，雌雄漢楚，總皆一場如此。點額許教借一，得頭籌、歡呼震地。翻嗤浮世，要津攙進，奔波逐利。鬥了還休，倩渠銜寄，三閭角黍。會風雲、快出為霖，可但頷明珠睡。
水龍吟
作者：李昴英
朝代：宋

唱恭初意如何，朅來五十三年矣。犁鋤頗熟，詩書粗解，簪紳聊耳。自信柴愚，真成汲戇，卻無劉膩。向高秋初度，同時有菊，淡相對、風霜裡。最癖登山臨水。又何心、蝸名蠅利。俗緣未了，強教肉食，何曾知味。無事微吟，會心微笑，逢場微醉。把日生、只恁安排，領取百十二歲。
沁園春
作者：李昴英
朝代：宋

才到中年，節物渾閒，賞心頓輕。據隨分東風，瓶簪柳雪，應時燈夜，棚綴蓮星。自一家春，也三杯酒，巧繭堆香笑語聲。又何須，聽那西樓弦管，南陌簫笙。平生。黃卷青燈。肯珠翠奢華八尺檠。欲趁隊閒嬉，雕鞍寶馬，回頭猛憶，破案囊螢。鄰曲漁歌，庭除鶴舞，塵外冰輪徹骨清。人閒處，這炯然方寸，一點長明。
滿江紅
作者：李昴英
朝代：宋

薄冷催霜，碧空豁、飛鴻斜度。□九日、御風絕頂，下看塵宇。滕閣芳筵箋筆妙，龍山勝踐旌旗駐。料山靈、也要可人遊，成佳趣。吹帽墮，羞千古。題餳字，非吾侶。卻坐間著得，煮茶桑苧。萬里寒雲迷北斗，望遠峰夕照頻西顧。且滿浮、大白送黃花，劍休舞。
瑞鶴仙
作者：李昴英
朝代：宋

玉城春不夜。映月璧寒流，燭蕖光射。鰲山海雲駕。擁遨頭簫鼓，錦旗紅亞。東風近也。趁樂歲、良辰多暇。想陽和、早遍南州，暖得柳嬌桃冶。堪畫。紗籠夾道，露重花珠，塵吹蘭麝。歌朋舞社。玉梅轉，鬧蛾耍。且繭佔先探，芋郎戲巧，又卜紫姑燈下。聽歡聲、猶自未歸，鈿車寶馬。
蘭陵王
作者：李昴英
朝代：宋

燕穿幕。春在深深院落。單衣試，龍沫旋薰，又怕東風曉寒薄。別來情緒惡。瘦得腰圍柳弱。清明近，正似海棠，怯雨芳蹤任飄泊。釵留去年約。恨易老嬌鶯，多誤靈鵲。碧雲杳渺天涯各。望不斷芳草，更迷香絮，迴文強寫字屢錯。淚欲注還閣。孤酌。住春腳。便彩局誰忺，寶軫慵學。階除拾取飛花嚼。是多少春恨，等閒吞卻。闌干猛拍，嘆命薄，悔舊諾。
八聲甘州
作者：李曾伯
朝代：宋

數年來、揆度在南州，今年在家山。嘆平生蹤跡，荊淮嶺蜀，多少間關。幸對園林花竹，一笑且團欒。莫憶西風夢，馳志樓蘭。贏得維摩多病，奈鬢毛剝落，步武蹣跚。神仙何處，遺我以金丹。願明時、清平無事，放老翁、長伴白鷗閒。聊相與，桂花香裡，滿酌開顏。
六州歌頭
作者：李曾伯
朝代：宋

桂香深處，傾蓋嶺之西。雲南外，曾指點，是攣鞮。酌玻璃。篸帶江山裡，揮銀筆，摛綺句，湖海氣，羞篷弱，吐虹霓。回首煙塵碌碌，公家事、自笑痴兒。盍田園歸去，耕釣侶黔黎。月夕花時。恣吟題。悵荊州路，同北望，剡溪興，又東馳。雄邊上，誇前躅，壯新基。燦宸奎。客問西陲事，公莫惜，語教知。秋城夢，笳卻騎，舞聞雞。休作中年離恨，聊拼取、一醉如泥。梅邊佳致，逸興與逋齊。人在蘇堤。
喜遷鶯
作者：李曾伯
朝代：宋

輕雲暮卷，望澄空如水，千里一碧。菱鏡冰懸，桂輪玉碾，喜見中原秋色。老蟾炯炯無翳，閱盡塵寰今夕。堪恨處，度霓裳曾到，長生宮闕。坐客。休嘆息。看此清光，天豈限南北。便好乘風，為持玉斧，修取山河如一。西湖舊時花草，會遣孀娥重識。從今去，舉太平玩事，長如今夕。
念奴嬌
作者：李曾伯
朝代：宋

雲胡不喜。得抽腳籃中，安身局外。世路風濤都歷遍，幾度眉攢心碎。八尺藤床，二升粟飯，方寸恢餘地。翻雲覆雨，從伊造物兒戲。不見刻木牽絲，雞皮鶴髮，弄罷寂無事。隨分風光堪領略，聊放疏狂些子。劉項雌雄，蹠顏修短，無彼亦無此。茅簷高臥，不知春到花底。
念奴嬌
作者：李曾伯
朝代：宋

浮生如寄，嘆征塵驅我，擔簦西去。煙障雲屏相迎送，幾幅鵝溪縑素。揮汗流金，飲冰漱玉，桃葉呼前渡。若將有意，道傍一鷺延佇。細讀壁上龍蛇，太丘筆在，更著茶玻句。樽酒十年今白髮，不改江流東注。勝概難逢，旅懷易動，信美非吾土。恨無六翮，長風萬里高舉。
念奴嬌
作者：李曾伯
朝代：宋

平生宦海，是幾番風雨，幾番霜雪。綠野來歸身強健，鏡裡微添華髮。劍束床頭，書尋架上，富貴輕於葉。南坡石竹，年來尤更清絕。好是梅塢松關，對湘溪一曲，翠屏千疊。柱杖籃輿詩卷裡，尚小東山勳業。只恐鷗盟，難望鶴怨，未是閒時節。片雲收卻，照人依舊明月。
念奴嬌
作者：李曾伯
朝代：宋

黃梅過雨，望隔林、一縷長煙浮碧。亟擁徵鞍尋午夢，臥看青山排闥。掃戶風清，拂簷雲淡，爽氣生蕭發。黃粱驚覺，子規枝上啼徹。堪羨麥熟蠶成，酒香雞嫩，風味農家別。幸有住山供活計，何苦江湖南北。菊老陶園，瓜荒邵圃，空負干時策。洛陽三頃，勝如金印六國。
摸魚兒
作者：李曾伯
朝代：宋

趁西風、且登黃鶴，揮豪先奏秋賦。燕山桂種清分在，人物翩翩如許。堪羨處。長安近、蟾宮相繼金閨步。佳哉盛舉。看精淬龍泉，厚培鵬背，自此要津去。荊州事，多幸鄉情相予。幾番燈柝棋墅。轉頭江闊輕帆速，夢入吳松鷗鷺。君記取。舊王粲、曾言信美非吾土。故人相語。為細數艱難，滿頭雪白，無奈戌邊苦。
摸魚兒
作者：李曾伯
朝代：宋

對垂弧、引觴一笑，淒涼薄分天氣。丁年馳騖弓刀後，報國孤忠自許。堪嘆處。今老矣，強顏猶踵邯鄲步。安能遠舉。謾目送徵鴻，夢勞胡蝶，無計便歸去。清閒祿，舊說天公靳予。何時松菊村墅。生非燕頷鳶肩相，豈是觚稜鵷鷺。收拾取。休直似、文淵定遠空懷土。阿戎可語。待乞得身還，屏伊世累，甘受作詩苦。
木蘭花慢
作者：李曾伯
朝代：宋

漸吾鄉秋近，正蓴美、更鱸肥。顧安得相從，征帆銜尾，飛蓋追隨。南中眼前事勢，正相持、邊腹一枰棋。將謂燈明月暗，笑談共和韓詩。誰知。催上王畿。無計可，挽留之。想翠微深處，倚樓日望，天際人歸。中流江濤袞袞，藉烝徒、共楫屬之誰。回首西風過雁，料君為我興思。
水龍吟
作者：李曾伯
朝代：宋

舉杯長揖常娥，高情憐我霜髯白。婆娑樹底，老蟾何物，千秋一色。一鏡高懸，肺肝洞燭，了無塵隔。任億千萬裡，同然玉界，都不管、天南北。老子萍蓬縱跡。對西風、幾番行役。平生玩事，從頭細數，山川歷歷。明月明年，知他何處，能如今夕。惜無人共我，登樓酹古，一笑橫笛。
水龍吟
作者：李曾伯
朝代：宋

琅琅環佩三千，一樓玉立中端委。瑤琚碾就，襄王故國，屈平遺裡。多少鉛華，飛瓊塗抹，一時挼碎。記少年馳逐，銀盃縞帶，幾番被、雞呼起。冷入重貂如水。鬢絲絲、嘆非前比。羔兒滿泛，獅兒低唱，飄風過耳。冰釋邊憂，春生民樂，歡形佐史。倩何人蜚奏，五雲天上，助吾君喜。
水龍吟
作者：李曾伯
朝代：宋

玉龍飛下殘鱗，千巖萬壑皆填委。乾坤一色，不知身隔，蓬萊幾里。疑是瑤英，盛開元圃，被風敲碎。倚危樓極目，長江渺處，渾錯認、沙鷗起。依約青帘遙指。記山家、酒香無比。訪梅江路，何時歸喚，小蒼長耳。孫案袁門，不妨高臥，足娛書史。且摩挲霜鬢，嘲吟冰著，共荊人喜。
水龍吟
作者：李曾伯
朝代：宋

江頭雨過黃花，片帆催向春闈去。兩年共我，風舟問峽，霜砧聞楚。定遠從軍，茲恩策第，豈堪同語。謾諮嗟人事，分明天意，廣寒闕、待平步。健筆凌雲如許。看新年、榜登龍虎。轉頭卻笑，弓刀塞上，粗官何取。海闊鵬搏，途窮馬老，不勝離緒。過舊遊、人問征夫，煩為說、戌邊苦。
水龍吟
作者：李曾伯
朝代：宋

歸來袖手江湖，不妨左右持螯白。涼宵幸對，一輪端正，娟娟秋色。萬宇冰清，千林霜縞，更無雲隔。對金莖露冷，銅壺漏靜，梧陰轉、畫橋北。堪嘆平生轍跡。算紛紛、為誰驅役。兔蟾應笑，蠅蝸累我，中年虛歷。抖擻吟情，徘徊舞影，可憐佳夕。悵力微心在，夢中一曲，似黃樓笛。
水龍吟
作者：李曾伯
朝代：宋

歸來三見梅花，年年藉此花為壽。八窗軒檻，月邊竹畔，數枝開又。姑射肌膚，廣平風度，對人依舊。把離騷讀遍，椒蘭荃蕙，奚敢及、眾芳首。幸與歲寒為友。任天公、雪僝霜僽。香名一點，西湖東閣，遜浦曾有。金鼎家氈，玉堂椽筆，儻來斯受。且巡簷、管領先春，林外事、付卮酒。
水龍吟
作者：李曾伯
朝代：宋

此花迥絕他花，湘中不減吳中盛。疑從太華，分來嶽麓，根荄玉井。炬列千紅，蓋擎萬綠，織成雲錦。向壺天清暑，風梳露洗，塵不染、香成陣。好似一番雨過，似輕鬟、晚臨妝鏡。阿環浴罷，珠橫翠亂，芳肌猶潤。載月同遊，隔花共語，酒邊清興。問六郎、凝佇多時，公不飲、俗幾甚。
水龍吟
作者：李曾伯
朝代：宋

元英燕罷瑤臺，玉妃滿地花鈿委。山川幻出，剡溪梁苑，齊宮郢裡。半點瑕無，一團和就，珠圓瓊碎。任謝家兒女，庭前爭詫，臨空撤、絮風起。夜入蔡州城裡。問官軍、果誰堪比。飲羔烹鳳，眾賓一笑，直聊爾耳。寒聳玉樓，凍呵金井，屬公詩史。更須待大白，浩歌黃竹，為豐年喜。
水龍吟
作者：李曾伯
朝代：宋

岷峨壽佛東來，手移斗柄春寰宇。經綸事業，詩書流出，時為膏雨。載採三階，炳丹一念，雍容樞輔。望巖廊風範，揚休山立，真漢相、殆天與。國步時當如許。賴明堂、倚空一柱。蒼生引領，整齊中夏，奠安西土。多士相期，直須無愧，範韓文富。且梅邊一笑，春風祝公，壽介東魯。
水龍吟
作者：李曾伯
朝代：宋

少年管領良宵，直須醉待東方白。而今老去，何憂何樂，不空不色。桐影橫斜，桂香搖落，仙凡奚隔。悵銀橋夢斷，玉嘯聲杳，人如往、楚天北。冷眼乾坤陣跡。笑英雄、等為行役。庾樓袁舫，浩歌長嘯，壯遊曾歷。萬里瑤臺，乘風歸去，不知何夕。對冰輪孤負，欠千鍾酒，與三弄笛。
水龍吟
作者：李曾伯
朝代：宋

小窗香霧籠蔥，硯寒金井頻呵凍。老坡仙去，新聲猶寄，綠毛麼鳳。瘦臉盈盈，不禁僝僽，雪濃霜重。賴墨池佳致，草成玄白，聊以此、當清供。長記月明曾共。拈虯髯、幾番孤聳。春風一點，著公翠袖，撩人清夢。逋爾何如，西湖慣見，影斜薌動。要歲寒得友，豈容無竹，倩誰添種。
水龍吟
作者：李曾伯
朝代：宋

天涯舍我先歸，還知我以何時去。浮生萍梗，南轅北旆，之吳之楚。豈偶然哉，祗堪一笑，無庸多語。向臨歧賦別，丁寧祝望，竿百尺、進一步。其奈頭顱如許。更藩籬、穴猶據虎。良機一失，付之誰手，探囊堪取。君對天庭，上諮西事，歷陳條緒。問相如、漢指來宣，果何益、亦何苦。
水龍吟
作者：李曾伯
朝代：宋

吾皇神武中興，直須整頓輿圖舊。豈惟天顧，岷峨一角，但西其首。遮護咽喉，扶持氣派，寧無醫手。有廟謨先定，傍觀何待，留侯躡、魏侯肘。天眷我家仁厚。盛英才、載量車斗。中流孤艇，千鈞一髮，老夫何有。休對秋風，移宮換羽，吟無絕口。看福星，太乙臨梁，此虜自不能久。
水龍吟
作者：李曾伯
朝代：宋

黃旗吉語飛來，胡兒已落將軍手。吾皇神武，一新城郭，斷謨天授。鐵騎才臨，雕戈競逐，擊蛇先首。快風驅雨洗，江空谷靜，淮淝上、似之否。此事老臣何有。想捷傳、延英方晝。玉顏應笑，金甌堪保，賀聲交口。吾責免夫，吾歸可矣，蕭然一叟。把功名，分付諸公，聊自嘗酒盈鬥。
水龍吟
作者：李曾伯
朝代：宋

西風滌盡炎歊，連朝更值天無雨。筍輿軋軋，經行三日，碧篸無數。勝絕江山，餘行天下，無如此處。任今來昔往，迎新送舊，風景在、只如許。誰謂陰山驕虜。去年冬、敢侵吾土。哀哀鴻雁，一番蕩析，幸逢多黍。拜表出師，安南定北，豈無忠武。嗟病夫、老矣無能，促歸棹，艤江渚。
水龍吟
作者：李曾伯
朝代：宋

梅邊連轡偕來，柳邊先我觀光去。一門椿桂，尊君孫盛，小兒文舉。黃鶴聯登，橫翔鵰鶚，健凌鸚鵡。趁霜晴春小，南宮問訊，又同奏、明光賦。從此青雲闊步。看龍門、錦標雙取。荊州時事，不妨大對，細陳當寧。久要論交，中年語別，不堪離緒。約杏園，得意歸時，吾已在浙江滸。
水龍吟
作者：李曾伯
朝代：宋

東南一氣當春，便從黃鉞登臺鬥。紫皇舉此，亨屯濟泰，屬之公手。淮浦烽銷，未央觴獻，捷傳清晝。慶太平朝野，駸駸重見，昔淳化、今嘉祐。史觀年編新就。看勳庸、光前垂後。三槐鼎盛，雙椿盤固，古今希有。宴侍龍顏，歡承鶴髮，相期長久。問前朝，相業誰同，八九十、邁文富。
水龍吟
作者：李曾伯
朝代：宋

幾年野渡孤舟，蕭然袖此經綸手。歸來廊廟，從容進退，祖風猶有。小隊環花，輕艘漕玉，暫臨金斗。把持書帷幄，期年坐嘯，塵不動、依依柳。好是公堂稱壽。正元戎、閫垣開後。旌旗才舉，胡雛馬上，聞風西走。一點陽春，無邊德澤，淮山長久。待官軍，定了長安，貂蟬侍、未央酒。
水龍吟
作者：李曾伯
朝代：宋

幾番南極星邊，樽前常借南枝壽。今年好處，冰清漢節，與梅為友。老檜蒼榕，婆娑環拱，影橫香瘦。把草庭生意，蠻煙盡洗，都付與、風霜手。嶺首小春時候。看明宵、桂輪圓又。此人此地，此花此月，宜詩宜酒。把繡歸來，調羹金鼎，西湖春後。願玉奴、歲與素娥不老，共人長久。
水龍吟
作者：李曾伯
朝代：宋

楚鄉三載中秋，倚樓輒值蕭蕭雨。澄空向午，廉纖數點，又疑虛度。捲起雲鬟，掣開妝鑑，喜瞻眉宇。問常娥豐貌，間何闊矣，元不老、只如故。見了悄然無語。但令人、不堪懷古。老蟾應記，舊時人物，孫劉陶庾。俯仰皆空，陰晴何恨，芳樽頻舉。問他年，憶取今宵，人如許、月如許。
水龍吟
作者：李曾伯
朝代：宋

荊州咫尺神州，幾番得失孫劉手。山河天險，東南牖戶，鉞何輕授。淚落碑存，鶴歸城是，不堪回首。喜大堤草色，鎮長春在，羊與陸、孰能否。風景依然吾有。柳營深、鐵衣閒畫。摩雲勝氣，追戎馬足，走蜚狐口。往事紛紛，付之蠻觸，相忘莊叟。有人焉，中夜聞雞，劍光正燭牛鬥。
水龍吟
作者：李曾伯
朝代：宋

西風吹上牛頭，天涯慰此人情耳。斜陽任晚，青山全似，故人知己。迤邐歸來，須臾懶去，桂華猶未。待冰輪推上，梧桐樹了，更兒是、點兒幾。滿眼碧天如洗。便分明、水晶宮裡。區區玩事，一觴一詠，一燈而已。欲待無眠，爭如且恁，有無窮意。怕嫦娥，隔窗偷看，須下卻、帳兒睡。
水龍吟
作者：李曾伯
朝代：宋

明堂一柱擎天，眼看黃閣空諸老。平生方寸、班班四字，誠心公道。玉帳雲旗，金城露布，尚勤征討。向淮頭蜀口，一時做就，安石傳、孔明表。談笑妖氛如掃。看整齊、乾坤都了。袞衣赤舄，歸來廊廟，雍容師保。三相一門，雙親千歲，人間蓬島。舉黃封，細唱調羹，官梅上、正春早。
沁園春
作者：李曾伯
朝代：宋

我愛臨川，簪紱叢林，有宅一區。記謝墩名字，百年猶在，平泉孫子，三世重居。皂蓋新營，青氈舊識，此復古春秋宜大書。奇哉事，信當時種子，下到工夫。笑渠。駟馬門閭。是幾往過之凡幾墟。喜尚存遺愛，甘棠在在，無窮生意，茂草如如。載酒尋盟，論詩結社，想田可秫兮園可蔬。應須念，古鄇亭喬木，無恙還無。
沁園春
作者：李曾伯
朝代：宋

一種孤荄，四出清芬，半秋始花。只些兒肌骨，才逾一芥，許多韻度，迥壓群葩。得雨相催，隨風所到，較七里山樊尤遠些。紛紛輩，笑渠儂桃李，徒競春華。試容老子婆娑。恍身在廣寒仙子家。任殷勤喚酒，恣從君賞，徘徊待月，剩向人誇。我有家林，舊栽巖壑，得歸去相延方是佳。姑先約，拼共橫船玉，教墮巾紗。
沁園春
作者：李曾伯
朝代：宋

老子家山，近古蘇州，有監本呆。嘆長途荷擔，斯宜已矣，急湍鼓枻，豈不危哉。我愛陶潛，休官彭澤，為三徑荒蕪歸去來。君恩重，奈邊戈未偃，閫轂猶推。東南休運將回。幸天日清明公道開。把孤忠自許，我心匪石，一真難滅，人口如碑。青眼舊交，黑頭新貴。快九萬里風鵬背培。詩筒寄，正多情未已，聊解君頤。
沁園春
作者：李曾伯
朝代：宋

麴生來言，素娥寄聲，偶閬苑遊。問去年今夕，逢餘桂嶺，前年今夕，見子菟裘。何事塵勞，啟人厭倦，痴兔老蟾因縮頭。宜珍重，要相期後會，直待來秋。休休。莫舞涼州。豈巫女風姨相妒不。枉停歌準擬，冰輪東上，持杯顧戀，銀漢西流。一笑天慳，四並時少，應負珠簾十二樓。呼蕉葉，且與生酹古，排遣牢愁。
沁園春
作者：李曾伯
朝代：宋

鴻禧主人，一閒半年，未嘗厭閒。謂有溪可釣，有田可秣，有蘭堪佩，有菊堪餐。羽檄秋風，胡笳夜月，多少勳名留漢關。如今且，效樽罍北海，歌舞東山。門前。咫尺長安。但只恐綸音催禁班。把鷺鬢數莖，更因民白，鷗心一片，猶為君丹。藍綬兒痴，綵衣家慶，倦羽伶俜江漢還。春光小，看庭葦歲歲，一笑梅間。
沁園春
作者：李曾伯
朝代：宋

雪山有緣，白首重來，信不偶然。悵愴悽未洗，平戎何策，英靈不絕，賴蜀多賢。耆舊二三，甲兵百萬，力障狂瀾回巨川。秋聲靜，共巍樓把酒，自足籌邊。何人為我盞天。焉用此客星留井躔。正柴桑慄裡，稻肥蟹健，松江笠澤，蓴美鱸鮮。百計求閒，一歸未得，便得歸閒能幾年。持公賦，待後堂新唱，誇語彭宣。
沁園春
作者：李曾伯
朝代：宋

軒冕儻來，功名杯水，行藏依樓。把方略評梅，工夫課柳，精神伴鶴，談笑盟鷗。草檄尋樵，移文問釣，任江上東南風未休。君知否，問如今綠野，勝似青油。從伊萬戶封留。算得似團欒歌笑不。怕魏闕興思，高車駟馬，江湖難著，緩帶輕裘。雪意何如，新醪熟未，樂事良辰聊獻酬。從今去，更八千椿算，才一春秋。
沁園春
作者：李曾伯
朝代：宋

喚麴生來，與常娥約，從太守遊。把玉簫聲寄，蕭關短笛，霓裳曲換，清塞重裘。桂影飄搖，桐陰立盡，多少徵人霜滿頭。油幢暇，不掀髯一笑，辜負中秋。斗杓矗處中州。還有解聞雞起舞不。看鳴弦中鵠，穿楊電激，飛球戲馬，策垂星流。繡帽歸軍，玳簪環客，薄晚同登庾亮樓。浮生事，是幾番玩月，何苦多愁。
沁園春
作者：李曾伯
朝代：宋

咄咄衰翁，向羽書中，又過一春。正老懷夢想，扁舟訪剡，壯圖慚負，萬里城並。溟翼之上，冀群空矣，自此陽關無故人。岷江路，憶一番風浪，三月煙塵。美哉樂事良辰。正好趁東門官柳新。且舒晴慷慨，何須感舊，轉頭解後，未必猶今。問訊南樓，勞還西戌，君為楚歌儂越吟。眉黃近，怕洛涯催出，便有佳音。
沁園春
作者：李曾伯
朝代：宋

北固臺端，南渡後來，無此偉人。自從容佐鼎，光華攬轡，幾年中外，屬目經綸。萬灶炊煙，千艘漕雪，手整江淮如掌平。詩書效，看馬騰士飽，酒好兵精。平生。餘事功名。豈管葛諸人能擬倫。暫牙籌遊戲，小淹惟月，金甌注想，便合為霖。沆瀣一襟，風流八詠，秋入詩壇如許清。為公壽，有黃花不老，長伴香名。
沁園春
作者：李曾伯
朝代：宋

六十衰翁，更加二齡，此何等時。不退尋巖壑，相安耕釣，重來嶺嶠，猶事驅馳。絕類文淵，當年矍鑠，上馬據鞍奚所為。偏憐處，是難堪潦霧，水際鳶飛。雲臺銅柱空題。奈床下伊人心素疑。自古來如此，只須付酒，風光縱好，勿復言詩。蓴菜美時，桂花香裡，所願少須臾樂之。西風外，喜羽書夜靜，即是歸期。
沁園春
作者：李曾伯
朝代：宋

今代清流，北斗以南，文昌一星。對露門進讀，鑾坡演翰，瑣闈批敕，寶牒成文。筆下權衡，胸中律度，禮樂人才俱討論。鴛行裡，羨才高片玉，輝映條冰。幾年簡在吾君。便須把詩書開太平。笑諸公炙手，昔成何事，一賢冷眼，今獨脩名。花底退朝，槐邊聽制，一武商巖霖雨新。金罍舉，對春風九十，歲歲平分。
沁園春
作者：李曾伯
朝代：宋

二十年間，黃州竹樓，共酬好春。記淮堧江表，群賢畢集，清明上巳，二美相併。一枕黃粱，滿頭白髮，屈指舊遊能幾人。堪嗟處，悵光陰易老，猶困西塵。今朝又值良辰。空想像、長安天氣新。問蘭亭癸丑，雪堂壬戌，倏成疇昔，將似來今。觴泛流泉，茗烹新火，領略韶華聊嘯吟。鸚洲去，有故人相問，為語歸音。
沁園春
作者：李曾伯
朝代：宋

嗟矍鑠翁，對嬋娟月，懷汗漫遊。悵江湖幸有，季鷹鱸膾，田園忍負，晏子弧裘。丹桂開時，青苹渺處，家在三吳天盡頭。庭皋靜，又一番葉落，天下皆秋。少年弓劍邊州。驚轉首黃粱還夢不。嘆悠悠千載，關山無恙，滔滔一水，歲月俱流。鏡老菱花，笳悲廬葉，新雁數行人倚樓。君知否，把眉峰蹙破，豈為身愁。
沁園春
作者：李曾伯
朝代：宋

雨抹晴妝，修眉鏡清，寸碧翠濃。對蒹葭盡處，叢叢煙樹，池塘側畔，面面芙蓉。千百棲烏，兩三過雁，時有婆娑一笛風。斜陽裡，更青帘半卷，在小橋東。佳人何日重逢。問還肯扁舟載酒從。笑平生勁概，寸心如鐵，中年老態，兩鬢成蓬。荷鍤栽蔬，腰鐮刈稻，且寄西郊圖畫中。空回首，望五湖鷗鷺，心事容容。
沁園春
作者：李曾伯
朝代：宋

大江之西，康廬之陰，壯哉此州。有舳櫓千里，旌旗百萬，襟喉上國，屏翰中流。彈壓鯨波，指麾虎渡，著此商川萬斛舟。青氈舊，看崇詩說禮，緩帶輕裘。十年泉石優遊。久高臥元龍百尺樓。正九重側席，相期巖弼，一賢砥柱，聊試邊籌。了卻分弓，歸來調鼎，得見茂洪何復憂。談兵暇，問琵琶歌曲，無恙還不。
沁園春
作者：李曾伯
朝代：宋

天下中庸，千載一燈，傳之自公。有涵洪雅量，陂澄千頃，堅凝定力，壁立孤峰。佐鼎調梅，參帷借箸，略試斯文經濟功。聽淮鶴，暫素絲攬轡，玉帳分弓。朝來鼓角聲雄。慶元帥新除初度逢。任西風局面，人皆澒洞，福星堂上，我獨從容。草檄傳燕，開門釋蔡，了卻中原公袞東。歸廊廟，把格天勳業，與宋無窮。
沁園春
作者：李曾伯
朝代：宋

萬里戌邊，八載去家，始遂一歸。悵中年早歷，虎頭兵幕，平生屢建，豹尾神旗。豈得閒身，毋庸多議，感荷九重淵聽知。當時事，似狂瀾欲倒，孰障東之。天教狂虜灰飛。更莫問兒郎存血衣。把雪裘霜帽，絕交楚徼，雨蓑風笠，投老吳磯。徑與松荒，人同鶴在，交友曉天星樣稀。從今去，共麴生相約，願樂清時。
沁園春
作者：李曾伯
朝代：宋

綺閣香銷，玉砌夢殘，淒涼舊臺。對御溝紅葉，一番木落，宮牆黃菊，幾度花開。水溯岷源，山聯吳會，目送徵鴻安往哉。都休問，六朝人物，誰拙誰才。平生袞袞煙塵。記匹馬當年荊蜀淮。嘆雕零殆盡，詞源已竭，消磨未去，酒量猶恢。八跪蟹肥，四腮鱸美，客有可人招不來。油幢暇，憑欄一笑，相與傳杯。
沁園春
作者：李曾伯
朝代：宋

紫金山前，鐵騎圍中，惟公尚知。悵當時卯角，魚猶同隊，如今縞鬢，鷗已忘機。故壘荒榛，群賢拱木，疇記官軍夜戰時。不圖見，獨歲寒不改，老氣猶奇。嗟哉月駛舟移。四十載光陰昨夢非。嘆荷薪弗克，祗慚弓冶，扃柴卻掃，絕望簪圭。菌短椿長，鷃微鵬巨，天分當然何足疑。聞公里，有磻溪堪釣，盍亦云歸。
沁園春
作者：李曾伯
朝代：宋

秋豈悲人，人不悲秋，比春更濃。有蕙蘭風度，尚存芳菊，牡丹之獻，猶在芙蓉。舉蟹持醪，得鱸作鱠，晉宋間人有此風。休輕笑，彼柴桑傲吏，齷齪籬東。攜壺與客還逢。願時許先生杖履從。嘆塵蹤如寄，鷗鳧江海，性真聊適，蜩鷃蒿蓬。刮眼青天，驚心黃葉，立盡梧桐月正中。悽然久，看物情終竟，不似春容。
沁園春
作者：李曾伯
朝代：宋

目斷長空，手拍危欄，高興酒濃。擬招呼短艇，追陪飛蓋，一餐湘菊，共賦芙蓉。雁字沈秋，鴉林噪晚，幾陣蕭蕭雨更風。空凝佇，不如一鶴，隨意西東。堪嗟樂事難逢。愧元伯、巨卿千里從。望文星聚彩，交輝吳分，天飆吹翅，獨隔崑蓬。野墅荒煙，敗荷衰草，人在可憐憔悴中。還相念，願持觥薄罰，別許從容。
沁園春
作者：李曾伯
朝代：宋

百尺樓頭，奇哉此翁，元龍後身。當壯年襟度，百川鯨吸，平生出處，一片鷗輕。冷淡逋梅，淋漓旭草，但見風雷筆下生。荊州幕，覺坐間小異，乃有斯人。牙檣喜色津津。正江影涵秋無點塵。對白蘋黃葦，且供詩卷，紫薇紅藥，卻演絲綸。舉酒延蟾，倚欄聞雁，應念徵人歸尚春。君王問，盡不妨細說，萬里戎情。
沁園春
作者：李曾伯
朝代：宋

畫舸呼風，長劍倚天，壯哉此行。指洞庭彭蠡，遍觀吳楚，瞿塘灩澦，直上峨岷。帝語春溫，軍聲秋肅，手濟時屯開泰平。天應是，念蠶叢父老，公為更生。眼看四海無人。今天下英雄惟使君。想馳情忠武，將興王業，撫膺司馬，忍咎吾民。淨洗甲兵，歸來鼎輔，定使八荒同一雲。經營事，比京河形勢，更近函秦。
沁園春
作者：李曾伯
朝代：宋

漫浪江頭，三聽秋砧，一登故臺。望煙蕪莽蒼，令人目斷，風檣掀舞，何日眉開。把酒新亭，圍棋別墅，老氣當時何壯哉。江東事，百年無恙，全是時才。紛然競付輕埃。還水繞賞心東向淮。嘆阿奴儕悲，因人碌碌，乃翁材略，餘地恢恢。鳳闕天高，鷺洲潮落，約取白鷗歸去來。闌干外，英雄陳跡，一醁瓊杯。
沁園春
作者：李曾伯
朝代：宋

水北洛南，未嘗無人，不同者時。賴交情蘭臭，綢繆相好，宦情雲薄，得失何知。夜觀論兵，春原弔古，慷慨事功千載期。蕭如也，料行囊如水，只有新詩。歸兮。歸去來兮。我亦辦征帆非晚歸。正姑蘇臺畔，米廉酒好，吳松江上，蓴嫩魚肥。我住孤村，相連一水，載月不妨時過之。長亭路，又何須回首，折柳依依。
沁園春
作者：李曾伯
朝代：宋

極目江濤，不有人焉，其能國乎。偉故家風烈，激揚手段，平生踐履，精密工夫。冰漕功成，月卿召入，小卻猶當登從塗。斯行也，非紀網省闥，定引京都。猗歟。願疾其驅。彈指頃暑收秋又初。向玉階芳寸，親承溫問，金成十二，細述嘉謨。苕霅船邊，藕花香裡，念人在洞庭青草湖。它年事，約攜東老酒，附洛英圖。
沁園春
作者：李曾伯
朝代：宋

晚出千林，中立三秋，清哉此花。自鷲峰移下，碎成玉屑，蟾宮分到，綴作金葩。粟許來微，薰天聲價，較楚蕙庾梅還韻些。真奇處，但餐沆瀣，不染繁華。酒邊一笑婆娑。疑香醉山中尊者家。悵塵埃俗狀，強顏羞對，風騷墨客，樂事堪誇。月照才清，露濃尤馥，飲待夜深應更佳。姑容我，膽瓶斜插，臥看窗紗。
沁園春
作者：李曾伯
朝代：宋

攬秀岷峨，著鞭江淮，諸公所奇。對塞垣煙淡，相隨弓劍，城樓月落，幾共燈棋。驛柳搖黃，溪桃漲綠，穩趁春風度玉墀。亨衢去，看紫薇紅藥，太乙青藜。孤山若放梅時。莫忘卻揚州曾有詩。悵英遊難駐，堪憐隻影，中年易感，祗付雙眉。珍重交情，勉旃時用，回首岫雲從此歸。能相憶，有好音遺我，在水之湄。
沁園春
作者：李曾伯
朝代：宋

形勝風流，樂事良辰，一時四並。正榆更新火，觴浮曲水，那堪上巳，又是清明。赤壁功名，東坡文字，俯仰人間無古今。詩書帥，對烽煙靜晝，俎豆添春。水邊天氣催人。便須認楊花雪樣生。慨英風滿席，思旌綿上，清談束閣，肯記蘭亭。安得長繩，高懸碧落，繫住畫簷紅日陰。柔桑外，聽鳴鳩喚雨，全勝流鶯。
沁園春
作者：李曾伯
朝代：宋

弧矢四方，江漢一萍，少年壯遊。嘆而今老矣，祗宜野服，欲何為者，還著輕裘。匹馬蕭蕭，孤鸞杳杳，城郭重來空白頭。西風裡，對一番新月，又荻花秋。依然千古荊州。問劉表諸人還在不。向亭前舉酒，不堪北顧，船頭擊楫，忍負中流。遠水長天，淡煙衰草，還是當時王粲樓。何如且，倩吳歌楚舞，一洗新愁。
沁園春
作者：李曾伯
朝代：宋

天顧坤維，持橐秉旄，屈公此行。正地雷觀象，一陽將復，天星驗數，五福初臨。漢指才宣，蜀民相賀，百萬耄倪猶更生。先聲布，便膽寒西賊，關塞無塵。休嗟往事營營。要清獻、乖崖相擬倫。看作新精采，葉符氣運，轉旋機括，元在人心。獎率三軍，掃清萬里，從此西南開太平。功成後，卻歸來廊廟，細展經綸。
沁園春
作者：李曾伯
朝代：宋

天目山房，洪崖老仙，親授一燈。自檄草參籌，賓筵領袖，鼎梅助味，省闥權衡。華國文章，立朝風力，猶有老成人典刑。如公樣，盍夜趨宣室，晝對延英。乘軺惠我湘民。作翼軫中間一福星。正千颼漕玉，張頤西嶠，單車把繡，將指南閩。過闕留中，歷階而上，方值漢朝更化新。南中事，若君王問及，老弗能勝。
沁園春
作者：李曾伯
朝代：宋

天下奇觀，江浮兩山，地雄一州。對晴煙抹翠，怒濤翻雪，離離塞草，拍拍風舟。春去春來，潮生潮落，幾度斜陽人倚樓。堪憐處，悵英雄白髮，空敝貂裘。淮頭。虜尚虔劉。誰為把中原一戰收。問只今人物，豈無安石，且容老子，還訪浮丘。鷗鷺眠沙，漁樵唱晚，不管人間半點愁。危欄外，渺滄波無極，去去歸休。
沁園春
作者：李曾伯
朝代：宋

大疏歸來，小阮適閒，喜同此時。問垂弧歷載，幾番遙祝，舉觴華旦，相會良希。頌以松椿，酌之椒柏，預卜明年百事宜。春猶淺，趁雪晴梅放，且和新詩。公雖厭直蘭闈。如正色朝端當寧知。看大廷諸老，爭推前席，吾家五祖，自有傳衣。暖律初回，要津立上，卿相時來皆可為。祈公壽，與東君不老，南極齊輝。
滿江紅
作者：李曾伯
朝代：宋

鎮日山行，人倦也、馬還無力。遊歷處，總堪圖畫，足供吟筆。澗水綠中聲漱玉，嶺雲白外光浮碧。信野花、啼鳥一般春，今方識。真可羨，林泉客。真可嘆，塵埃役。想希夷冷笑，我曹蹤跡。七十二峰神物境，幾千萬壑仙人室。待身名、辦了卻歸來，相尋覓。
滿江紅
作者：李曾伯
朝代：宋

既作閒人，便應付、此身溝壑。不應更，將愁半點，寸心中著。責子淵明徒自苦，憂君範老何時樂。縱一嘲、一詠欲奚為，何如莫。不自鄙，葵蔬惡。還肯薦，茅柴薄。任侯門海陸，雜陳珍錯。有暇盍聯車騎過，相忘勿遣詩情覺。怕家僮、無處買蓴鱸，烹琴鶴。
滿江紅
作者：李曾伯
朝代：宋

袞袞青春，都只恁、堂堂過了。才解得，一分春思，一分春惱。兒態尚眠庭院柳，夢魂已入池塘草。問不知、春意到花梢，深多少。花正似，人人小。人應似，年年好。奈吳帆望斷，秦關聲杳。不恨碧雲遮雁絕，只愁紅雨催鶯老。最苦是、茅店月明時，雞聲曉。
滿江紅
作者：李曾伯
朝代：宋

竹馬同遊，平生志、相期霄壑。今老矣，儒冠寧誤，戎妝徒著。捲起鯨鯢江海事，放教禽鳥山林樂。問尚堪、舞劍渡河無，公應莫。粟可飯，衣從惡。秫可酒，茶勝薄。但此身長健，老天不錯。竹院晝閒參內景，蒲團夜坐披圓覺。願此生、無愧北山猿，西湖鶴。
滿江紅
作者：李曾伯
朝代：宋

老去生涯，都付與、一丘一壑。功名事，慚非好手，幾逢危著。走馬鬥雞年少趣，椎牛釃酒軍中樂。到而今、渾似夢中看，休休莫。江湖路，西風惡。霄漢志，秋雲薄。更那堪州鐵，鑄成重錯。當貴買臣毋足羨，知非伯玉真能覺。問心期、應有海翁鷗，山人鶴。
滿江紅
作者：李曾伯
朝代：宋

天顧坤維，煩紫氣、來從南鬥。鞭才定，匆匆塞上，詠薇吟柳。少借日邊霖雨望，教知天下風雲手。聽吾民、爭說近年無，前朝有。平安夜，舒長晝。笳鼓靜，笙歌奏。記西湖五月，藕花時候。待把雁門冠帶了，歸來麟閣丹青舊。放蜀山、萬點入樽罍，為君壽。
瑞鶴仙
作者：李曾伯
朝代：宋

百年過半也。悵壯心零落，鬢星星也。風兒漸涼也。近中秋月兒，又初生也。田園暇也。矍鑠哉、是翁也。記當時，弧矢垂門，孤負四方誌也。休也。牙籤插架，玉帳持麾，總成非也。浮生夢也。皇皇欲、奚為也。趁身閒、隨分粗衣淡飯，一笑又何妨也。問神仙，底處蓬萊，醉鄉是也。
眼兒媚
作者：李曾伯
朝代：宋

公歸東里我西州。楓荻楚天秋。烏檣轉首，暮雲江樹，落日沙頭。瞿唐此去風濤惡，寧願賈胡留。明年春晚，松江笠澤，歸約追遊。
聲聲慢
作者：李曾伯
朝代：宋

修潔孤高，凌霜傲雪，瀟然塵外丰姿。一白無瑕，玉堂茅舍俱宜。飄飄羽衣縞袂，都不染、富貴膏脂。調羹事，看水邊清瘦，雨後紅肥。偏愛春工尚淺，向南枝信透，東閣香霏。翠袖猶寒，不禁弱質柔肌。渾如故人邂逅，聊相與、一笑開眉。歸去晚，任簾櫳、深閉未知。
聲聲慢
作者：李曾伯
朝代：宋

紅綃剪就，絳蠟熔成，天然一種仙姿。竹外家風，淒涼儉薄為宜。東君苦憐消瘦，強教伊、傅粉勻脂。較量盡，勝夭桃輕俗，繁杏粗肥。好是新妝雅態，對疏蟾淡淡，薄霧霏霏。迥出紅塵，輕盈玉骨冰肌。猶嫌汙人顏色，誰雲似、虢國娥眉。香韻別，怕滿園、蜂蝶未知。
蒋志父
作者：李曾伯
朝代：宋

蒋志父，名不详。
理宗嘉熙间与李曾伯为江东转运司府同僚，多有唱和。
蘭陵王
作者：李曾伯
朝代：宋

甚天色。苦問桃紅李白。伊祈氏，沙際才歸，依約春回曉煙溼。老寒猶煞忒。景物。中年慣識。天應遣，雨洗風梳，柳睡花眠尚無力。名園謾他適。任黃四栽培，殷七奇特。一年好處須寒食。待花畔攜酒，酒邊索句，春餘太半未須急。記舊隱幽寂。我亦。幾時得。歸檢點苔封，評品梅格。教看林下休官一。與鶯花分界，漁樵爭席。撫松長嘯，芳菲事，盡渠惜。
蘭陵王
作者：李曾伯
朝代：宋

問梁益。天設金城鐵壁。西風外，依約雁來，還報關山舊秋色。三秦聽漢檄。遠恨綿綿脈脈。頻年事，虛擲桑陰，褘允諸人竟何策。彤弓誤殊錫。悵活國難醫，救世須佛。平生本藉毛錐力。對弧矢初度，滿頭白髮，何堪兵衛疊畫戟。咄青史陳磧。酒石。羨王績。任擊缶呼天，此樂何極。奚須太息驚前席。望天閽休待，夢如陶翼。柳邊春後，放定遠，出西域。
謁金門
作者：李曾伯
朝代：宋

春且駐。休惜殘紅無主。柳色青青還未絮。牡丹猶待雨。金鴨沈煙一縷。人在紗窗覓句。彷彿家山三月暮。隔簾聞燕語。
謁金門
作者：李曾伯
朝代：宋

風又雨。芳事蔥蔥如旅。借問甚時才百五。東君渾弗顧。紅紫園林幾許。橫笛數聲何處。桃漲連天歸未去。客和春且駐。
醉蓬萊
作者：李曾伯
朝代：宋

問江東父老，十數年來，誰為安石。萬里鯨波，一柱獨山立。漢橐班高，郢斤名重，喜動旌旗色。虎踞龍盤，有人於此，千載猶昔。好是元戎，護寒舊手，到處人傳，爭道公別。辦取風檣，指顧定南北。只恐為霖，玉麟堂小，留不住臺席。一片仁心，壽身壽國，與同箕翼。
醉蓬萊
作者：李曾伯
朝代：宋

問前身應在，香醉山中，今存風烈。佳夕招延，清論度飛屑。玉斝盈盈，金英點點，標格儂家別。好個涼天，更無滴雨，只欠些月。菊客蘭兄，紛紛儕輩，縱爾芬芳，輸我高潔。鼻觀先知，羞取俗顏悅。解後成歡，從容挹爽，何羨廣寒折。我有高吟，為君紀此，一段奇絕。
醉蓬萊
作者：李曾伯
朝代：宋

倚欄干一笑，舊日琵琶，何處尋覓。獨立東風，吹未醒狂客。沙外青歸，柳邊黃淺，依舊自春色。極目長淮，晴煙一抹，不堪重憶。老子平生，萍流蓬轉，昔去今來，鷗鷺都識。拍拍輕舟，煙浪暗天北。自有乾坤，江山如此，多少等陳跡。世事從來，付之杯酒，青衫休溼。
醉蓬萊
作者：李曾伯
朝代：宋

問金城方略，數十年來，誰堪稱許。萬福威名，草木識淮浦。西顧天長，中流地重，著此巨鰲柱。見說棋邊，風聲鶴唳，膽落胡虜。老子家聲，六韜親授，渭水歸來，非熊非虎。江漢滔滔，建大將旗鼓。弧矢開祥，節旄迎渥，勳業紀盟府。好對芳天，鶯花未老，金樽頻舉。
醉蓬萊
作者：李曾伯
朝代：宋

大不逾粟許，飄散人間，直恁清烈。管領芳樽，底事不渠屑。中夜庭前，小山叢畔，韻度從來別。那更今年，留連秋色，將傍菊月。堪羨紗窗，膽瓶斜浸，淺酌低謳，人花雙潔。惱殺多情，一見一回悅。生怕朝來，梧桐過雨，把花神摧折。倩取騷人，黃香作傳，筆未宜絕。
醉蓬萊
作者：李曾伯
朝代：宋

自鷲峰曾見，金粟如來，猶有英烈。碧玉琅玕，點綴碎瓊屑。不御紛華，獨餐沆瀣，比眾芳殊別。好向涼宵，無風無雨，宜露宜月。身在山中，名香天下，全似幽人，一種修潔。解使多愁，對此亦紓悅。緣綺窗前，烏雲鬢側，休為玉人折。剩賦新詞，滿傾佳醑，為成三絕。
醉蓬萊
作者：李曾伯
朝代：宋

自隴頭垂譜，調鼎傳家，典刑猶有。歲歲芳期，報小春時候。仙骨非凡，生香不斷，標格蕙蘭右。江路孤山，水邊雪際，為渠詩瘦。白玉堂前，青氈席上，孰謂無人，有如此酒。得意春風，且佔万花首。會看常娥，移栽月殿，肯向桂華後。應笑家林，枯松厭蹇，歲寒堪友。
醉蓬萊
作者：李曾伯
朝代：宋

正陽生一脈，繡日添長，臺雲書瑞。勁節昂霄，仁意雪霜裡。粟庾紅陳，草扉綠茂，襦褲藹千里。馬熟車輕，鈴齋曾到，從容遊戲。好是邦人，能言世美，猶愛其棠，而況其子。洞裡桃花，歲月任渠記。一點梅梢，為傳訊息，有東皇知己。倚看明年，相逢貢襪，曳星辰履。
醉蓬萊
作者：李曾伯
朝代：宋

有擎天一柱，殿角西頭，手扶宗祐。萬里魚鳧，倚金城山立。亭障驚沙，氈裘卷地，倏度黃龍磧。玉帳從容，招搖才指，頓清邊色。見說中天，翠華南渡，一捷金平，膽寒西賊。帝錫公侯，更高逾前績。箕尾輝騰，昴街芒斂，看清平天日。周袞歸來，鳳池麟閣，雙鬢猶黑。
醉蓬萊
作者：李曾伯
朝代：宋

是人生好處，仕宦歸來，享清閒福。屈指吾翁，恰八年荊蜀。星火叢中，風濤局上，轉青天芻粟。軺傳欣還，里閭相慶，雙鬢猶綠。為報中朝，如今老子，肯把貂蟬，換取松菊。西舍東鄰，正新篘初熟。屋僅一椽，田姑二頃，剩種花蒔竹。緩引金釵，細斟瓊斝，唱長生曲。
醉蓬萊
作者：李曾伯
朝代：宋

指梅花雪片，問訊八窗，南枝開未。一點春風，訊息嶺頭寄。太白精神，廣平韻度，是豈眾芳擬。東閣吟邊，水清月淡，不妨遊戲。猶記雙湖，幾番初度，持酒相期，已花為比。鼎味家傳，須向玉堂裡。吏隱南昌，未應高興，香在歲寒際。倩取瑤姬，花前一唱，壽吾仙李。
醉蓬萊
作者：李曾伯
朝代：宋

記石湖佳句，為海棠花，合來西蜀。不道東州，更香霏情淑。漢竹光中，召棠陰裡，想清歡未足。少駐旌麾，姑留樽俎，待春風曲。見說吾家，丹溪老子，萬籍名堂，孫枝猶馥。南極星邊，正魁星明燭。五馬歸來，一龜無恙，訪舊松新菊。從今長伴，西山一佛，鎮岷江綠。
醉蓬萊
作者：李曾伯
朝代：宋

把東南溫厚，天遣西來，試薰風手。一佛人間，與峨眉長久。玉帳旌旗，金城鼓吹，笑烏奴歌酒。狐兔煙清，貔貅月淡，凱音新奏。元祐明時，中朝司馬，記得邊人，歲問安否。勳業如今，□□□□□。公袞沙堤，歸來無恙，有西湖花柳。更借當年，一龜一鶴，伴千秋壽。
點絳唇
作者：李曾伯
朝代：宋

懶上巍樓，楚江一望天無際。漫遊萍寄。莫挽東流水。一片秋光，直到山陰裡。人還記。戍邊歸未。更憶鱸魚美。
齊天樂
作者：李曾伯
朝代：宋

少年塞上秋來早，昴街尚餘芒曜。舉目關河，驚心弧矢，顧我豈堪戎纛。幾番鳳誥。愧保障何功，恩隆旒藻。笑指呼鷹，露花菸草憶劉表。頭顱如許相與，歲寒猶賴有，白髮公道。對月懷人，臨風訪古，往事淒涼難考。何時是了。莫馳志伊吾，貪名清廟。松菊歸來，稽山招此老。
慶清朝
作者：李樸
朝代：宋

曉庭天離，擎香肖紫，嚴瑞氣滿春彰。勳門舊擎，從來功在江南。二百歲中陰德去，今天府享潭潭。遵畫一，記得那時，□□□□。且趁東風解凍，向柳梢青處，□□□□。□□聽滿，此夕何惜醺酣。醉挹壽卿春色，一簾花影轉微蟾。千秋歲，願祝算數□，多似彭聃。
極相思
作者：李氏
朝代：宋

日紅疏翠密晴暄。初夏困人天。風流滋味，傷懷盡在，花下風前。後約已知君定，這心緒、盡日懸懸。鴛鴦兩處，清宵最苦，月甚先圓。
念奴嬌
作者：李洪
朝代：宋

麗譙吹角，漸疏星明澹，簾篩殘月。嫋嫋霜飆欺翠袖，飛下一庭香雪。半面妝新，迴風舞困，此況真奇絕。桄榔林裡，蘇仙偏感華髮。休怨時暫飄零，玉堂清夢，不惹閒蜂蝶。好似王家從竹畔，乘興山陰時節。剪水無情，閬風歸去，忍使芳心歇。和羹有待，恁時身到天闋。
滿江紅
作者：李洪
朝代：宋

梅雨成霖，倦永晝、暑行巖曲。愛雲梢翠樾，枕溪蓬屋。輕木凌波衝卷雪，飛泉奔壑嗚哀玉。羨漁翁、終歲老煙波，披蓑綠。嗟客宦，荒松菊。頹壯志，青編竹。更長年諳盡，是非榮辱。鐘鼎無心時節異，山林有味簟瓢足。感故人、於此賦歸歟，思之熟。
迎送神辞 其一 迎神
作者：李洪
朝代：宋

惟龙湫兮其源莫穷，利万物兮精神可通。岁大旱兮我民之恫，酌彼泉兮神听孔聪。击鼓坎坎兮于神之宫，薄采溪毛兮馈进两公。神欣欣兮鉴我民衷，神之来兮雨其濛。念我稼穑兮涤去爞爞，瓶罂甚小兮膏泽甚丰。骄阳摧威兮奔走丰霳，民之讴歌兮千古英风。
迎送神辞·其一
作者：李洪
朝代：宋

惟龙湫兮其源莫穷，利万物兮精神可通。
岁大旱兮我民之恫，酌彼泉兮神听孔聪。
击鼓坎坎兮于神之宫，薄采溪毛兮馈进两公。
神欣欣兮鉴我民衷，神之来兮雨其蒙。
念我稼穑兮涤去爞爞，缾罂甚小兮膏泽甚丰。
骄阳摧威兮奔走丰霳，民之讴歌兮千古英风。
迎送神辞·迎神
作者：李洪
朝代：宋

惟龙湫兮其源莫穷，利万物兮精神可通。岁大旱兮我民之恫，酌彼泉兮神听孔聪。击鼓坎坎兮于神之宫，薄采溪毛兮馈进两公。神欣欣兮鉴我民衷，神之来兮雨其濛。念我稼穑兮涤去爞爞，瓶罂甚小兮膏泽甚丰。骄阳摧威兮奔走丰霳，民之讴歌兮千古英风。旱既太甚神是吁兮，一勺之水为甘霔兮。伊神正直歆诚愫兮，三日为霖弥旬注兮。我稼既兴舟在步兮，微我两公余曷愬兮。击鼓其镗山之下兮，桂酒椒浆饯神去兮。功成惠孚去不顾兮，携幼扶鲐民塞路兮。卒相有年多黍稌兮，泽惠无忘永终古兮。
迎送神辭·其一
作者：李洪
朝代：宋

惟龍湫兮其源莫窮，利萬物兮精神可通。
歲大旱兮我民之恫，酌彼泉兮神聽孔聰。
擊鼓坎坎兮于神之宮，薄采溪毛兮饋進兩公。
神欣欣兮鑒我民衷，神之來兮雨其濛。
念我稼穡兮滌去爞爞，缾罌甚小兮膏澤甚豐。
驕陽摧威兮奔走豐霳，民之謳歌兮千古英風。
于飛樂
作者：李流謙
朝代：宋

薄日烘晴，輕煙籠曉，春風繡出林塘。笑溪桃，並塢杏，忒煞尋常。東君處，沒他後、成甚風光。翠深深，誰教入骨，夜來過雨淋浪。這些兒顏色，已惱亂人腸。如何更道，可惜處、只是無香。
人嬌
作者：李流謙
朝代：宋

痴本無絛，悶寧有火。都是你，自纏自鎖。高來也可。低來也可。這宇宙，何曾礙你一個。休說榮枯，強分物我。惺惺地，要須識破。漁樵不小，公侯不大。但贏取，飢飡醉來便臥。
如夢令
作者：李流謙
朝代：宋

老插黃花不稱。節物撩人且任。破帽略遮闌，嫌見星星越甚。不飲。不飲。和取蜂愁蝶恨。
玉漏遲
作者：李流謙
朝代：宋

東南應眷倚。當年麗絕，今其餘幾。雲錦飄香，好在藕花十里。六月長安徂暑，只一雨、滂沱都洗。君好為。攜將甦醒，三吳生齒。總道秦蜀謳吟，但消得雍容，笑談而致。稍待秋風，也擬買舟東逝。收拾塵編蠹簡，更飽看、江山奇偉。歌盛美。遠送往趨天陛。
眼兒媚
作者：李流謙
朝代：宋

素娥作意失幽期。我自不憑伊。舉杯重嘆，帖雲微笑，應道人痴。如今老去無情緒，只有睡相宜。建溪一啜，木樨數翦，酒醒歸時。
謁金門
作者：李流謙
朝代：宋

山數尺。江草江波同碧。晚雨吹風才數滴。行人心更急。漠漠疏煙如織。遮斷客愁不得。腸斷故園無資訊。燈花閒手剔。
謁金門
作者：李流謙
朝代：宋

春又晚。楊柳曉鶯啼斷。落盡殘紅餘片片。風狂都不管。作客惟嫌酒淺。未敵閒愁一半。人與青山誰近遠。可憐春夢短。
謁金門
作者：李流謙
朝代：宋

空佇立。又是冷煙寒食。開盡荼䕷都一色。東風吹更白。我是綸竿倦客。道上行人不識。著取蓑衣拈短笛。沙鷗應認得。
謁金門
作者：李流謙
朝代：宋

行不記。貪看遠峰顰翠。風約柳花吹又起。故黏行客袂。老大渾無歡意。不為傷春憔悴。茅屋數間修竹裡。日長春睡美。
醉蓬萊
作者：李流謙
朝代：宋

正紅疏綠密，浪軟波肥，放舟時節。載地擎天，識堂堂人傑。萬里長江，百年驕虜，只笑談煙滅。葭葦霜秋，樓船月曉，漁樵能說。分陝功成，沙堤歸去，袞繡光浮，兩眉黃徹。了卻中興，看這回勳業。應有命圭相印，都用賞、元功重疊。點檢尊前，太平氣象，今朝渾別。
點絳唇
作者：李流謙
朝代：宋

一翦秋光，阿誰洗得無纖滓。冰盤徹底。人也清如此。萬里歸來，著個斑衣戲。慈顏喜。問君不醉。更遣何人醉。
南山
作者：李涛
朝代：宋

彼美人兮，在南山之阳。岂不尔思，道阻且长。彼美人兮，在南山之侧。我不见兮，寤寐思服。彼美人兮，悠悠我思。何以予之，琼瑰玉佩。
南山
作者：李涛
朝代：宋

南山思美人也彼美人兮，在南山之阳。
岂不尔思，道阻且长。
彼美人兮，在南山之侧。
我不见兮，寤寐思服。
彼美人兮，悠悠我思。
何以予之，琼瑰玉佩。
句·其二
作者：李清照
朝代：宋

南游尚覺怯吳江冷，北狩應悲易水寒。
句·其二
作者：李清照
朝代：宋

南游尚觉怯吴江冷，北狩应悲易水寒。
如夢令
作者：李清照
朝代：宋

常記溪亭日暮。沈醉不知歸路。興盡晚回舟，誤入藕花深處。爭渡。爭渡。驚起一灘鷗鷺。
如夢令
作者：李清照
朝代：宋

昨夜雨疏風驟。濃睡不消殘酒。試問卷簾人，卻道海棠依舊。知否。知否。應是綠肥紅瘦。
念奴嬌
作者：李清照
朝代：宋

蕭條庭院，有斜風細雨，重門須閉。寵柳嬌花寒食近，種種惱人天氣。險韻詩成，扶頭酒醒，別是閒滋味。徵鴻過盡，萬千心事難寄。樓上幾日春寒，簾垂四面，玉闌干慵倚。被冷香消新夢覺，不許愁人不起。清露晨流，新桐初引，多少遊春意。日高煙斂，更看今日晴未。
怨王孫·憶王孫
作者：李清照
朝代：宋

帝裡春晚。重門深院。草綠階前，暮天雁斷。樓上遠信誰傳。恨綿綿。多情自是多沾惹。難拚捨。又是寒食也。鞦韆巷陌，人靜皎月初斜。浸梨花。
慶清朝
作者：李清照
朝代：宋

禁幄低張，彤闌巧護，就中獨佔殘春。容華淡佇，綽約俱見天真。待得群花過後，一番風露曉妝新。妖嬈豔態，妒風笑月，長殢東君。東城邊，南陌上，正日烘池館，竟走香輪。綺筵散日，誰人可繼芳塵。更好明光宮殿，幾枝先近日邊勻。金尊倒，拚了盡燭，不管黃昏。
憶秦娥
作者：李清照
朝代：宋

臨高閣。亂山平野煙光薄。煙光薄。棲鴉歸後，暮天聞角。斷香殘酒情懷惡。西風催襯梧桐落。梧桐落。又還秋色，又還寂寞。
打马赋
作者：李清照
朝代：宋

岁令云徂，卢或可呼。千金一掷，百万十都。樽俎具陈，已行揖让之礼；主宾既醉，不有博奕者乎！打马爰兴，樗蒱遂废。实博奕之上流，乃闺房之雅戏。齐驱骥騄，疑穆王万里之行；间列玄黄，类杨氏五家之队。珊珊佩响，方惊玉蹬之敲；落落星罗，急见连钱之碎。若乃吴江枫冷，胡山叶飞，玉门关闭，沙苑草肥。临波不渡，似惜障泥。或出入用奇，有类昆阳之战；或优游仗义，正如涿鹿之师。或闻望久高，脱复庾郎之失；或声名素昧，便同痴叔之奇。亦有缓缓而归，昂昂而出。鸟道惊驰，蚁封安步。崎岖峻坂，未遇王良；跼促盐车，难逢造父。且夫丘陵云远，白云在天，心存恋豆，志在著鞭。止蹄黄叶，何异金钱。用五十六采之间，行九十一路之内。明以赏罚，覈其殿最。运指麾于方寸之中，决胜负于几微之外。且好胜者，人之常情；小艺者，士之末技。说梅止渴，稍苏奔竟之心；画饼充饥，少谢腾骧之志。将图实效，故临难而不四；欲报厚恩，故知机而先退。或衔枚缓进，已逾关塞之艰；或贾勇争先，莫悟阱堑之坠。皆因不知止足，自贻尤悔。况为之不已，事实见于正经；用之以诚，义必合于天德。故绕床大叫，五木皆卢；沥酒一呼，六子尽赤。平生不负，遂成剑阁之师；别墅未输，已破淮淝之贼。今日岂无元子，明时不乏安石。又何必陶长沙博局之投，正当师袁彦道布帽之掷也。 辞曰：佛狸定见卯年死，贵贱纷纷尚流徙，满眼骅骝杂騄駬，时危安得真致此？木兰横戈好女子，老矣谁能志千里，但愿相将过淮水。
新荷葉
作者：李清照
朝代：宋

薄露初零，長宵共、永晝分停。繞水樓臺，高聳萬丈蓬瀛。芝蘭為壽，相輝映、簪笏盈庭。花柔玉淨，捧觴別有娉婷。鶴瘦松青，精神與、秋月爭明。德行文章，素馳日下聲名。東山高蹈，雖卿相、不足為榮。安石須起，要蘇天下蒼生。
永遇樂
作者：李清照
朝代：宋

落日熔金，暮雲合璧，人在何處。染柳煙濃，吹梅笛怨，春意知幾許。元宵佳節，融和天氣，次第豈無風雨。來相召、香車寶馬，謝他酒朋詩侶。中州盛日，閨門多暇，記得偏重三五。鋪翠冠兒，拈金雪柳，簇帶爭濟楚。如今憔悴，風鬟霜鬢，怕見夜間出去。不如向、簾兒底下，聽人笑語。
添字醜奴兒·採桑子
作者：李清照
朝代：宋

窗前誰種芭蕉樹，陰滿中庭。陰滿中庭。葉葉心心，舒捲有餘情。傷心枕上三更雨，點滴霖霪。點滴霖霪。愁損北人，不慣起來聽。
清平樂
作者：李清照
朝代：宋

年年雪裡。常插梅花醉。挼盡梅花無好意。贏得滿衣清淚。今年海角天涯。蕭蕭兩鬢生華。看取晚來風勢，故應難看梅花。
滿庭霜·滿庭芳
作者：李清照
朝代：宋

小閣藏春，閒窗鎖晝，畫堂無限深幽。篆香燒盡，日影下簾鉤。手種江梅更好，又何必、臨水登樓。無人到，寂寥渾似，何遜在揚州。從來，知韻勝，難堪雨籍，不耐風柔。更誰家橫笛，吹動濃愁。莫恨香消雪減，須通道、掃跡情留。難言處，良宵淡月，疏影尚風流。
聲聲慢
作者：李清照
朝代：宋

尋尋覓覓，冷冷清清，悽悽慘慘慼戚。乍暖還寒時候，最難將息。三杯兩盞淡酒，怎敵他、晚來風急。雁過也，正傷心，卻是舊時相識。滿地黃花堆積。憔悴損，如今有誰忺摘。守著窗兒，獨自怎生得黑。梧桐更兼細雨，到黃昏、點點滴滴。這次第，怎一個、愁字了得。
訴衷情
作者：李清照
朝代：宋

夜來沈醉卸妝遲。梅萼插殘枝。酒醒燻破春睡，夢遠不成歸。人悄悄，月依依。翠簾垂。更挼殘芯，更拈餘香，更得些時。
轉調滿庭芳·滿庭芳
作者：李清照
朝代：宋

芳草池塘，綠陰庭院，晚晴寒透窗紗。□□金鎖，管是客來唦。寂寞尊前席上，惟□、海角天涯。能留否，酴醿落盡，猶賴有□□。當年，曾勝賞，生香薰袖，活火分茶。□□□龍驕馬，流水輕車。不怕風狂雨驟，恰才稱、煮酒殘花。如今也，不成懷抱，得似舊時那。